Sala seddi balu'-balu' anre maringeng maega laku yaro riasenge tahu krispi. Yae anre seddie matanre peluangna untuk rui'i minatna pangngellie. Bahkan ri siaga taung ri munrie, usaha tahu krispi populerki ri masyarakat. Cara mebbu'na malomo jaji cocok untuk tau nappa'na mappammula bisnis. Mappake modala' de' na matanre eggang, mulleki runtu keuntungan matanre pole yae usahae.  Tania bawang ri pajaji anre biasa, yae tahu krispi mullei ri pajaji anreang. Yanae saba'na tahu krispi na poji maneng taue. Tapi' parelluki mingngerrangi aja' na engka de' ri bati-batingi riasenge perencanaan na pasadia. Bisnis na de'gaga sadiata, de' ri mulle tahang nasaba' de'gaga rencana na hal elo' ri tuju selama prosesna. Mariki mingngerrangi yae rencana na pakasadia.


Abbottingen ri tana ugi' e, maega to proses na laloi ruane makkunraie. Ri mulanna engka riaseng mappasideppe mabelae, yae proses mappasiruntu duae sajing masing-masing ruane na makkunrai. Kadua, engka riaseng mammanu'-manu' yaro lokkani urane makkutana ri bolana makkunraie. Katellu, massuro yaro prosesna keluargana urane lokka ribolana makkunrai tanai kedaelo' mui ri assuroi na bahas toni doi' paenre ato riasengni negosiasi. Eppa, mappaenre' balanca, yaro urane na tiwi' ni doi' paenre'na, berre, golla, na lainge aga-aga elo'e na paenre. Akkoe mabbicarani taue tentang tanggala' mello bottinge jaji. Nappani mappaccing ato tudangpenni makkunrai na ruane ri bolana masing-masing. Bajana bottingni, engkana toana pole untuk massolo'. Akkoe ri esso abbotingenna engka riaseng mappasikawa purana akkad yaro ruane, jaji ri pasikarawani bottinge, nappa tudang botting. Yamaneng bottinge ri ugi', mabbaju bodoi, beda-beda to rupanna baju na pake mappaccing na tudang botting.


Luppe-luppe mancaji olahraga paling malomo rijama, khususna wettunna pandemi. Yae luppe tulu' olahraga sangi' ri acculei wettutta biccu, biasaki mappake getta pura ri cacing, mulleki maccule kelompok, mulle toi maccule ato luppe-luppe ale-aleta. Yae acculenge mello siseng latih lenturna aleta, na mamello untuk lawaki pole ri lasae. Makkokkoe tulu' mani na pake taue luppe, yanaro riaseng olahraga skipping. Malomo memeng ri ita ye olahragae padahal maega manfaatna mappada nakurangi cedera aje na jaritta, natunu kalorita, tebbei bukuta, mello untuk otak, jantung, na pernafasanta. Faktana, yae luppe tulu' ki 10 menit esso-esso selama 6 minggu, mappada ko puraki lari-lari 30 menit ri wettu mappada. Jaji mending olahraga skippingki ri bolata ko tea maki massu.


Angkot aseng ponco'na pole angkutan perkotaan. Mappada sisengmi yae angkot pete-pete, tapi ko ri Sulawesi lebbi ri issengi asengna sebagai pete-pete. Angkot merupakang transportasi umum yaro ma'bentuk oto biccu sibawa kapasitasna maega tau ato sekitar belasan tau ri seddie angkot, biasana engka arah mannessana seddie angkot, mappada rute purae na tentukan pammarentah. Angkot mullei na jangkau yaro daerah-daerah macikke'e, de' na mulle lalo yaro bus loppo. Ongkoso'na mangngoto angkot de' na masuli', yanaro maega tau lebbi poji. Apalagi anginna angin alami, de'ma gaga bau oto ma'patallua pada oto pribadie. Anana' sikola khusuna maega angkotmi na tonangi lokka na rewe' massikola nasaba' masempo na maega tau mulle engka ri lalengna seddi angkot, mulleki sijanci sibawa silongta.


Maegana tau berhasil massilong maitta pasti engka sangi'na tomma mattikkeng. Tapi' pasti yamaneng yae tau maccae jaga silongna gangkenna macoa. Makkoe carana jagai hubungan massilongta sibawa silongta. Seddi, tette'ki komunikasi, mabbicaraki, ma' kirim pesan ato mulleki ma'bage fotota ri sosial media. Dua, aja' ri mancaji saingan, tiap tau pasti elo'ki lebbi madeceng daripada tau lainge tapi' aja' lalo lokka ri silongta, maesa' engka macai' sala seddina ko ri kalai. Tellu, saling mateppe'ki, mawatang memeng yae, ne' haruski jamai, mateppe'ki sibawa silongta na makkoto alena. Eppa, sangi' engkata ko engka parellu duka na suka, haruski sidukung. Lima, aja' ri mairi ko engka silongna silongta, lebbi mello ko ri ewa toi si isseng silongna lainge. Tiap tau engka hakna massilong sibawa tau napojie.


Wettunna timo' ri taung 2022, Naing mattanengi canggoreng na maega jajina  sibawa doi' elli canggoreng na ala. Yae mammulasi mattaneng ri uleng seppulo seddi, untuk na paneng sebelumna malleppe uleng rumalla taue. Mappakei bibit mappada yaro na panenge sebelumna nasaba' mello siseng lise'na, malampe mani bua canggorengna. Magai narapi'na elo' ma'tahung baru taue, polei bosi kencange. Na yaro canggorengna na galani wae. Bonynyokni yae makkokkoe, padahal de'ma nabiasa narapi' wae akkero dare'na. Millau mani doang Naing supaya riarengi pella kesso ri puange na mullei na paneng canggorengna mappada rioloe. Nasaba' maddare'-dare' mancaji assappakeng paling utamana yae Naing, mabbalu kaju ko ele' na araweng.


Eliza pizza merupakang salah seddinna pabbalu pizza ri Mandalle. Tempa' na mabela pole ri kota e, tapi makawe' pole ri siningna sikola e. Maega rupa-rupanna pizza na balu, engka mallebu, engka maddeppa, engka bentu' segitiga, engka malampe. Pabbau'na maega to rupanna engka bale tuna, engka sosis, engka doang, engka to daging. Hargana yae pizzae mannessani mabela, ukurang centimere' dua pulo kali seppulo lima hargana patappulo lima sebbu, ukurang tellu pulo kali pitu pulo hargana pitu pulo sebbu. Untuk malebu yaro diametere'na seppulo senti hargana dua pulomi sebbu, yaro maloppoe cedde seppulo lima centi hargana, tellu pulo sebbu. Yaro pabbau'na masuli' nakko daging apa mattamba tau e lima sebbu, laingnge de' ma na ma tamba doi'.


Mancaji silong mamello, mawatang to. Seiring tuota, maega silongta mulle salaiki, na saisa' mani monro. Koni'ro nappa sadar betapa berhargana untuk jagai setiap hubungan massilongta. Tentuna ko elo'ki massilong maitta na mancaji silong mamello, makkoe cara parellue rijama. Seddi, jagai kepercayaanna silongta, mappada pennoi ko engka jancita, mancajiki tau mulle ri andalkan, millauki addampengeng ko salaki, tongengki, aja' ri manfaatkangi silongta, setiaki, na ri hargai. Dua, sangi' paccoe'na silongta ri segala kondisi, aja' na asengi silongta ri salai. Tellu, arengi dukungan, aja' ri mattaro ja', mancajiki pangkalinga madeceng, balingi silongta ko engka sarana, silongangi ko kritis ato malasai, na arengi wettu silongta untuk alena. Lainge tarimai silongta apa adanya.


Isra mi'raj biasa ri paringerrangi ko tanggala' 27 Rajab ri kalendere' selleng. Artina dua ajjokkan najama nabi Muhammad SAW nabi marimunrie ri seddie wenni. Yae kejadian e merupakang sala seddi kejadian penting untuk ummat selleng. Nasaba' akkoe ri kejadian e, nabi Muhammad SAW runtu parenta pole ri puang e untuk jamai ri asengnge massempajang lima wettu siesso siwenni. Biasana macella tanggala' e ko narapi'ni 27 Rajab. Lokkai taue ri masigi' mangkalinga caramah tentang isra mi'raj, mangngaji, na engka to massalawat. Penting siseng untuk mingerrangi yamaneng peristiwa penting najamae nabitta, nasaba' mabela laleng naola untuk runtu' tasseddie parenta. Yanaro harus toi jamai yaro na suroanki.


Al-Qur'an ato koran merupakang kitab sucina ummat selleng. Ri lalengnna koran e, engka wahyu ri arengi nabi Muhammad seddi-tasseddi gangkengna mancaji koran, yarona petunjuk untuk mancaji hambana Allah SWT rilinoe. Al-Qur'an ri pano ri mekka tepatna akko ri gua hira. Koran tarukiwi hurufu' araba na mappake aksara arab yaro ri tellae hurufu' hijaiyah. Al-Quran maega lise'na, engka 30 juz, 114 surah, 6.236 ayat, na 77.845 kata. Ri lalengna seddi surah engka maneng kisah akkero, penting untuk ribaca supaya ri isseng artina. Wettunna ro mai rimulanna ri pano' ayat koran e, ma tempo-tempoi na maitta gangkenna puppu, malai wettu 22 taung, 2 uleng, na 22 esso.


Pasti yamaneg tau, de' nalori makkabbeang anre. Pasti butuh toi ri asengnge kulkas ri dapurengna untu' taro manengngi baha'-bahangna supaya maitta i monro. Pada, ko lokkaki mappasa pasti melli memengni kaju sibawa bale maega, anu tania maneng elo' ri anre cilalona. Yanaro fungsina kulkas e, mattaro baha'-bahang supaya wedding empi ri pake ato ri anre matu. Ri lalengna kulkas e, engka attarong kaju paling riawa, engka attarong wae kecce pintuna, engka attarong bumbu si bawa tello ri pintu paling ri ase'na, engka attarong bale ko ri tengngana, engka freezer ko ri ase'na. Jaji amangni makkokkoe, de' na ri matau melli maega annasu-nasung ko lokkaki mappasa, nasaba' kulkas bantuki passeddei aga-agatta.


Aldi lokkai lomba ri saliwengna kotana. Berangkat yaro pewasatnya tette 11:00 WITA elo' lokka ri WIB, na lalengna lokka kero na alai sekitara' tellu jam, na esso juma' i yaro essoe, jaji pas lettu tette 13:00 WIB. De' na mullei massempajang juma', nasaba' purani taue ri masiji' e. Lisuna matu kero pole ri onrong natujue, elo' lisu bolana tette 10:00 WIB ri ele' e, akko matu ro lettui tette 14:00 WITA, na esso juma' si yaro essoe. Egkani kadua na salai sempajang juma', nasaba' sangi' juma' mani wettu menre ri pesawatna. Na isseng keda engka empa seddi kesempatanna padecengi lobba na, apa' ko katellu ni de' lokka urane massempajang juma', ri konci ni mata atinna. Ko ri situasina Aldi, de' ma na lalai yaro, nasaba' engka mua alasanna mannessa, meskipun makkero, tettemi maja' nasedding.


Basket merupakang olahraga nomoro' seddi paling maega poji ri sikolange. De' ri isseng magai ro ko makkedaki basket, marennuki na banggaki seddi ko engka tanaiki olahraga ri poji. Basket olahraga kutajeng wettukku massikola, tapi' nappaka runtu olahraga basket ri SMA. Padahal berharapka ri SMP ato SD engka toni, na yaro ri SMA ku pi nappa engka riasenge basket. Mulle jaji yaro basket, mawatang riebbukang onrongna, na engka topa jaringna harus ri pasang wali-wali. Mello siseng ri ita ko ruane maccule basket, apalagi yaro mattama' ekskul basket yamaneng ruane matanre alena. Seru siseng ri ita ko mattandingni, yaro mulle ma' cetak tellu skor, paling majago. Malomo mawatang yae basket, meski engka tau kaciceng ma'guru langsung paham, tapi' ko iyya pribadi de' ku ulle, meski kuaseng ku poji ladde.


Nabi Musa As, merupakang sala seddi utusanna Allah ta'ala ri tuona maega siseng ri arengi paccoba. Lahir ri wettuna yamaneng anak lolo ruane ko engka nappa ri manakeng pasti ri unoi ri tentarana Firaun. Yanaro emmakna Nabi Musa na palange anakna ri saloe, e ri uno, na ri alai ri bainena Firaun. Yae kisahna engka ri lalangna surah Taha ayat 77 wettunna nabi Musa ri areng mukjizat pole ri puang e pas na lari pole ri pasukanna Firaun mappake tongkat na tabbage dua bawang tasi' e. Nabi Musa ri issengngi sebagai tau paling barani mewai Fir'aun, akkero wettue na coba mollii Fir'aun tapi gagalki, gangkenna Firaun nasuro maneng pasukkanna tikkengi nabi Musa. Elo' ni sirapi kero ri perbatasanna tasi' e, de' gaga na laleng, jaji na alai tongkatna na peppe no' tanae, tabbageni tasi' e, yanaro ri aseng laut merah ato tasi' cella.


Ma'lati bela diri mancaji ni olahraga paling kupoji wettukku biccu. Mattama'ka ri seddie komunitas taekwondo, akkero langsungka mulle kaciceng percobaan ri asenge split, tanrang lenturku. Taekwondo tania bawang olahraga biasa, mello siseng ri accoeri ko biccu empaki. Akkero mulle toa maccoe lomba taekwondo na menangka, yanaro ku poji sisengi. Makessing siseng ko engka seddi olahraga ri poji na ri pajaji toni olahraga ri accoeki ri lombae, ko menangi runtu'ni piala. Taekwondo merupakang olahraga pole ri Korea, na mancaji toni seddi olahraga mulle ri perlombakan antar dunia. Manfaatna ko anana empi, pedeki lokka tampil riolona taue, disiplin ki, na sehat topi. Biasa lariki bikka seppulo untuk pemanasan sebelumta latihan taekwondo.


Sangngadi ni manre-manrena anak SD, eloni mattarima rapor. Sibukni para indo' na mappikkiri agana elo' na ti ana'na. Cedde bolaku, na rencana mebbu burasa untuk anakna nasaba alena elo' to i natiwi' lokka ri assikolanna manre-manre anak gurunna. Jaji, makkadangni daung yae essoe, melli toni kaluku. Pura yaro, mulaini na turi' daunna sibawa na paru' kalukuna. Bajanna ro ko tette dua lisuni pole mappa'guru, na nasuni barre na, na nasu toni santanna tambahi pejje cedde. Na garuni menre gangkenna rata, nappa pakkecce ni. Na doko' ni ko tette eppai, sibawa na sio'. Terakhir, na nasuni gangkenna lima' jam, bikka tellu ri sambei wae. Ko sangngadi sadiani na ti' anakna sibawa alena lao manre-manre mattarima rapor.


Mammaudu, ato esso paringerrang peccuna nabi Muhammad akko ri linoe. Ri peringati ko tanggala' 12 rabiul awal, na maega to rupanna bentuk paringerrang na taue. Akkoe ri Sulawesi,  tiwi' taue baku lokka masigi', ri lalengna yaro baku' e maega rupanna anre-anre. Engka tello pura ri kasumbai, bale, sokko, nanre, tumpi-tumpi, kambu bale, karoppo, na laingnge. Mila biasa natiwi' baku'na lokka masigi' tellu ko ri ele' e tette pitu, na alai lisu seddi anu pura ri sambei ri anunna taue tette seppulo dua. Engka pesanna sebenarna yae mamello maudu' e, yaro ri sambei pi baku' ta sibawa baku'na balitta, jaji ko riala matu' lisu laing. Engka topa ri assumbangan akkero ri masigi' untuk passikkiri ato untuk tau yaro de' e na rapii mammaudu'. Jaji abbere-bere anre taue ko esso maudukeng ri Sulawesi.


Nanda na poji manre anre cilalona atau magatti pura. Engka esso lulusna ko ri akkulianna mulaini mabbalu basso mekke sibawa kentang mekke, naaseng makkokkoe taue 'frozen'. Jaji to yaro bisnisna, nasaba Nanda mala jurusan bisnis ri kampusna pokokna na isseng maneng aga-aga parellu ko elokki mulai usaha balu-balu. Degaga topa balinna cedde bolana Nanda, mabbalu' anre mekke. Tujuang balu'na engka riolo kampus ittana, ri bolana, sibawa ri onrong asramana anak-anak kuliah. Maega anak kuliah takkulle mannasu rekko pole magguru, jaji yanaro na elli nappa na pella ato dawa-dawai ri kos na. Jaji balu-balu na Nanda cocok toh pasa' sibawa tujuangna.


Salah seddi warung mamello anrena ri cedde bolaku, ri asengngi Bakso Daeng. Sariolo, poleka ri kantoro polisie na malupukka jaji leppangna kero manre warung. Witai menuna na liwa' egana engka nanre gore, pangsi', basso, de' na wisseng tegae elo' wanre. Maittaka mappile gangkenna ku pile basso untuk ku anre. Sekitara' tellu meni' sadiani yaro ku pesangnge, siapna manrei. Pertamana ku okko nyamengpa ri anre, apa engka bassona ri lalengna yaro bassoe, engka to ladang lise'na, na engka to keju. Kua na to liwa' kantala', jaji ko ri anrei bassona maccoe' to cedde kua na. Liwa' siseng lakuna yae warung ede, maega langganangna, ne' maloang to onrongna, jaji amang mui ko elokki manre sibawa keluargata.


Yamaneng agama engkae ri linoe, pasti engka asengna kitab suci. Mappada halna koran untuk Selleng, Injil untuk Katolik na Kristen, Weda untuk Hindu, Tripitaka untuk Buddha, na Si Shu untuk Konghucu. Parellui ri katenni seddi kittab ri seddie agama sebagai akkatenningeng jalani tuota ri linoe. Paddissengeng esso ri munri, pekkoga bateta massitulung ripadatta rupatau, na lain-laingnge. Engka maneng akkero ri kittab e, aggurung lino na pekkoga matu ri akhera. Parelluki idi', tassedie tau mappunnai agama. Sebenarna arti tongengna agamae riaseng damai, jaji ko elo'ki damai tuo ri linoe wajibki punna agama. Akkoniro ripajaji petunjuk ri mapettangnge, na macora ri onroi.


Lalengna ri seddie bola pasti engka manengni rice cooker na. Engka hal elo' ri perhatikan ko elo' ki maitta ri pake rice cooker ta. Pertama, ko elo' ki mannasu aja' yaro uringna rice cookerta ri pake mabbissa berre, nasaba' maesa' masolang uringta na lenynye yaro anti maddekke' na uring ta. Kedua, ko mannasu ki nanre, pa pas ki ukkuranna, pada ko rice cookerta seddi mi litere' na genneki ko ciceng mannasu, aja' na dua litere' ri nasu supaya' de' na pol. Tellu, aja ri pake sinru' bessi ko elo' ki mala nanre, nasaba' takerri ammai uringta. Terakhirna, ko ri bissai uringna aja' ri pake paggoggo uring, nasaba'  ko takkerri ni yaro anti maddekkena, nakko mannasuki matu, maddekke manengni nu nanre na mawatang ri bissai. Jaji ko elo'ki bissai ri remmeni dolo'.


Makkokkoe,  monroka ri kos ku nasaba' mabela bolaku pole ri kampusku. Engka seddi anreang biasa ku ebbu ri kos ku, manyameng na marippe ri ebbu ri asengni tahu kecap. Baha-bahangna engkapa tahu, pejje, kecap, ladang, kemiri, marica, wae, na minynyak. Jaji pertama, ku kukus i yaro tahu e, ko purani nappani ku polo-polo manipi nappa sanggarai menre. Mello tuh ko ri kukuski, nasaba' de' makkalisi matu tahu na. Ko pura yaro, tettu manengni rempana, nappa tumisi' ri pammuttue, ko mabbau ni tirikanni no' wae, nappa taroi kecap gangkenna marasa sibawa rede. Ko rede no pano' ni tahu na, garui gangkenna rata. Siap ni manrei.


Selleng mappagguru untuk sangi'ta mappigau' deceng lokka ri tau lainge, termasuk yaro riasenge sideppe bola. Sebagai tau tuo rilinoe, tentu parelluki bantuan tau laing ko engka elo' rijama. Yanaro, sebagai tau selleng, ri pagguruki mamello lokka ri rupatta tau. Engka adab mappigau' deceng lokka ri sideppe bola parellu rijama, makkoe adab na. Seddi, de' ri peddiri sideppe bolata sibawa ada maja' ato ri peddiri batang kalena. Dua, mamello ki lokka ri sideppe bolata mappada ri tulungi ko riparelluki, de' ri ganggui, na ri addampengengi ko engka sala, ato pigau' deceng lainge. Tellu, mabbereki na de' ricallai pabberena sideppe'ta meski yaro pabberena de' ri poji. Eppa, ri hormati na ri hargai sideppe bolata mappada ko engka bolata' elo' ri balu' na yaro tembokna maddekkei sibawa bolana sideppe bolata, pauangi riolo untuk konsultasi.


Riset makkeda ko streski na siruntu'ki sibawa silong ato sajingna mulle jaji lebbi masennangi pikkiranta, manyameng pakkasia'ta, na lebi mulleki risedding hadapi stresta ko puraki siruntu' yae duae. Apalagi ko rutinki bersosialisasi, de' tona ri masino. Stres malampe' maja' untuk kesehatan fisik na mental. Ko de' na mulle lenynye stresta na purani jama maega cara mappada sala seddina siruntu' sibawa tau ripojie ato yaro stresta tamba malanre' gangkenna engka gejala gangguan mental, aja' ri ragu untuk konsultasi sibawa tau profesional yaro psikolog ato psikiater. Aja' ri taroi aleta malanre' ale-aleta, lokkaki mabbura. Lasae tania bawang fisik, tapi' mental mappauno to. Mariki konsultasi ko streski.


Golo' gym ato gym ball merupakang ala' olahraga mello untuk makkunrai, khususna ibu-ibu mattampu'e. Makkoe carana mappake golo' gym ko nappaki elo' cobai. Rimulanna palessoi yaro golo'na ri ase'na tappere. Pakeki sapatu antiselip, nappa millauki tulung tau lainge untuk balingki patudangi aleta, sambil nakatenniki pole rimunri. Seimbangkangi aleta, na ri pano' ajeta ri tappere. Malaki posisi melloe risedding nappa ri taro jarita riase'na uttu ta. Cobaki kedo lokka risamping ato maju munduru'ki. Cobaki gerakan lainge yaro ri pa'pantulki golo'na. Ko de'pa riyakin mulle jamai, malaki kadera pakkatenni. Pakeki maloang onrong ko elo'ki jamai yae olahrage, aja' ri allupai jagai kedota stabil. Salama'ki olahraga mappake golo' gym.


Sebelumna lisu bolana Mila, makurangni aggurunna ri akkuliangna. Jaji yaro wettue ri olli' i ri silongna lokka ri Celebes Canyon ri Barru. Lokkana yaro essoe, liwa' tiba-tiba, nasaba' nappai tau e rewe' pole ulangan. Akkero lokkana mammotoro' i sigandeng silongna laingnge, sekitar tellui motoro' lokka, na mabela ternyata yaro lalengnge elo' na lokkai. Pas na lettu engkani taruki Celebes Canyon, yaro lokasina ri awai, jaji motoro' ri parkir ri ase'. Mattama' ni sibawa silongna, mitani pertama galung, na mello pemandanganna. Yaro wettue, esso timo' i jaji de' gaga wae na yaro salo' e. De'na jaji cemme-cemme kero, de' to na ma poto-poto nasaba' degaga wae, ko miro saliweng ma poto-poto maneng.


Ana' muda na ana' dara akkoe ri linoe, haruski na pancaji maneng anre khas pole ri daerahna ri ingerrang. Untuk alena, untuk ana'-ana'na, sibawa untuk oppona matu. Setiap daerah engka anre khasna, parellu sisengki missengi aga maneng yaro, aga bahangnna, daripada lebbi ri isseng anre-anre pole saliwengna Indonesia. Ko ri idi' ri pancaji yamaneng yae rupanna anre, ri ingerrang siningna tau. Pokokna haruski misseng manengi anre-anreta. Mappada ana' Padang, haruski na lestarikan ri asenge nanre padang, tau Makassar harus na isseng ri asenge coto makassar, na lainge. Jaji mariki lestarikangi anre khas daerahta, yaro manyameng na sehat e ko ri anrei, na taniami idi' mingngerrangi rasana.


Massilong sibawa tau lainge adalah hubungan napunnai maneng taue. Mappada hal romantis, hubunganta sibawa silongta parellu to usaha untuk jagai. Lewa' komunikasi memello, yaro hubunganta mullei terjaga na mebbu'ki semakin mareppe sibawa silongta. Apalagi ko idi' tau ripoji siseng sosialisasi sibawa tau baru pasti maega silongta, akkoe artina tiap engka silong baruta aja' ri allupai silongta yaro maittae. Engka hal mulle ri carita sibawa silongta, na engka to de'. Parellu sisengki jagai yae, aja' na malebbi siseng komunikasita sibawa silongta gangkenna hal-hal ja' engkae ri laleng bolata ri tiwi' to massu. Silong mamello yaro mulleiki na areng petunjuk ato na angkalinga sarata. Tapi' jaga-jaga toi' jakke matu' na caritai ja'ta sibawa tau lainge. Mariki jagai komunikasita.


HP mancaji kebutuhan dasar ri era digital makkokkoe. Ko engka hp, mulleki pakei untuk jama manengi jamangta ato aktivitas lainge. Setiap tau pasti engka masana elo' nasedding sambei hp ittana lokka ri hp baruna. Melli hp baru alangkah mello'na ko ri issengi hp aga ri eloki. Yae parellu siseng supaya de' ri sala elli na menyesal matu' ko de' napada ri elokie, makkoe carana untuk hindari yaro ko melliki hp baru. Seddi, ko elo'ki melli hp gaming perhatikangi prosesorna, melloe prosesor na maloppo RAM na de' na malelle hp ta ri pake ma'game. Dua, ko hobita fotografi, sappaki hp yaro mello'e kualitas kamerana. Tellu, pastikangi maloang onrong penyimpananna hp ta supaya mulle download maega aplikasi na mattaro dokumen. Eppa, pileki hp yaro melloe desainna ko elo'ki tampil magemmara'. Lima, perhatikang toi riasenge fitur engkae rilaleng hp supaya weddingki nadukung produktivitasta, mappada engka pa'rekam layarna ato engka mode ma'jama na matinrona, ato lainge.


Injil merupakang kitab sucina ummat kristiani, yaro lise'na firman na wahyu paung e na tarimae nabi Isa As, untuk na pauwang ummatna na ebbu ni bobbo paccoe'na. Akko ri lalengna injil engka carita ato laporan nasusungnge paccoe'na nabi Isa tentang wettunna tuo na pangajarakenna. Kitab injil taruki' mappake bahasa Suryani. Injil merupakang bageanna alkitab, ekkero ri alkitab engka 23.214 ayat ri Perjanjian Lama na 7.957 ayat ri lalengna Perjanjian Baru. Akkero ri Perjanjian Baru engka eppa kitab mancaji injil engka matius, markus, lukas, na yohannes. Artina yaro injil merupakang kareba mello tentang apolengenna, tuona, na amatengenna juru selamat linoe ri asengni Yesus Kristus.


Marketplace adalah situs yaro menerapkan konsep pasa' tradisional na ri doko'i secara online. Website marketplace berperan sebagai pihak katellu yaro sebagai jembatan antara pa'balu na pangelli sibawa nasadiakangni onrong untuk ma'balu na layanan untuk makkamaja'. Marketplace engkae ri Indonesia mappada Shopee, Lazada, Tokopedia, na lainge. Ko saliweng Indonesia mappada Amazon, Ebay, na lainge. Marketplace mancaji onrong paling napoji masyarakat untuk ma'balanca makkokkoe, nasaba' yamaneng ri parellue maddeppungeng akkero tanpa parellu lokka mabela sappai. Pammula sembako, pakean, ala' eletronik, engka ri marketplace. Yanae mamello untuk tau malasa' ato de'gaga wettunna lokka ri pasa'e, apalagi cara makkamaja'na malomo mulle ribolatami tajengi riwaja' ko engkani matu.


Wettukku risuro mappalisu golo' ri gudang olahraga, maega kuita ala'-ala' olahraga akkero ritaro. Yaro wettue puraki mappicakka lapangan, jaji kupalisu manengi passerring, bingkung, embere', na onrong sampah. Akkero mitana golo' kasti, golo' voli, golo' basket, raket, batu malebu matane', na engka to mappada tombak matanre. Liwe' egana kero rilalengna, engka to ni akkero foto-fotona siswae pura menang lomba olahraga, sibawa guru-guru olahraga pura mappaguru ri sikolakku. Pas ku elo' massu engka seddi makalaing-laing kuita maega massusung warnana maccembulo, ala' olahraga to, maitta ku pajanengi pada kasoro', ternyata yaro riaseng matras. Ala' olahraga ripake untuk senam lantai na yoga, biasa ko ri assikola senam lantai mi ri aggurui.


Ima mammula makkuliah ri taung 2019, akkero wettue monroi ri rusunawa tega taue de' na wedding mannasu. Jaji esso-essona Ima melli nanre kadua si esso untuk manre ele' rotimi biasa na anre, ko manre esso na wenni mellini saliweng. Ri taung 2020 mulaini ri palibur ri akkuliangna nasaba' covid-19, lisui ri bolana monro makkulia online. Rewe' si paineng ri kampusna makkulia ri taung 2022, akkeroni mammula engka idena untuk lecce onrong monro. Leccei ri kos mulle mannasu, na koniro mannasu-nasu, nappa mebbui anreang untuk nabalu' online lokka ri mahasiswa ri kampusna. Yae balu'-balu'na najama gangkenna uleng Februari 2023 nasaba' elo'ni sibuk jama skripsi. Mello siseng naseddin yaro wettue runtu doi', mabbalu online anreang manu' nasu palekko.


Sebelumna Herman ma'jama ri lalengna kantoro', ri gudangnai Alfamidi ma'jama. Temme pole ri SMA, langsungni ma'daftar akkero ma'jama, lulus toi yaro wettue. Liwe' biccu'na pakkalengna, ne' Herman tau disiplin na pakkkareso tedde jaji ri poji ri bos na. Pura ri kirim lokka Jakarta na Thailand ri bos na. Mattama'i ma'jama ri taung 2013 na makkokkoe ri taung 2023 elo'ni narapai 10 taung ma'jama kero. Onrong ma'jama pertamana purana lulus pole ri SMA. Marennu sisengni makkokkoe nasaba' engka tona anak gurunna riawana ma'jama, ne' tamba maega toi tanggungjawabna. Yatonaro mello to gajinna ma'jama ri laleng kantoro mancaji supervisor ri seppulo taung ma'jama.


Luppe tulu' ato skipping, sala seddi olahraga ritepperri cocok untuk mappatanre na mappano' tane'. Yae olahragae de'ma na masuli' alatna, parelluki bawang mappassadia getta nappa ri cacing mancaji malampe, mulleni mappada tulu', weddinge ri pake luppe-luppe. Lainge, wedding siseng ki mappake riasenge tulu' skipping ko elo'ki yaro makejje e, de' na malomo pettu. Sappa manikki bawang onrong maloange ri bolata. Mappada lego-lego, padang, ato balkon untuk jamai yae olahragae. Ko rutinki jamai, mulleki runtu' aje malessi ototna. Pole ri yamaneng sumber, yae tulu' skipping merupakang seddi ala' untuk olahraga wajib engka ri bolata, artina parelluki yae olahraga luppe tulu sangi' rijama.


Ko purani ri isseng pekkogaki batena mappammula usaha ri bolata, parellu toi missengi pekkoga supaya lancar na sukseski yaro usahata. Akkoe tips mulle ri accoeri na balingki pa sukseski bisnista. Seddi, pasillaingengi bisnis na urusan pribadita mappada rekening untuk aleta, sallai sibawa rekeningnta bisnista nasaba' ko doi' bisnis untuk operasional bisnis na ko ri pakei untuk aleta mawatang ri rekeng ato bahkan mulle kacaui. Dua, sappaki ri asenge mentor, mappammula usaha tania bawang modal ri parellu, tapi' paddissengeng pekkoga bateta pajokka bisnista. Tellu, mebbu'ki rencana keuangan, keuangan tania seddi-seddina aspek ri bisnista, tapi' yamaneng bisnis sukses pasti engka rencana keuangan bisnisna ta'susung madeceng. Eppa, aja' ri matau' untuk minreng modala' ri Bank, minreng doi' untuk modala' memeng maega risikona, tapi' yaro tau sukses e yaro tau baranie mala risiko, apalagi ko mamello rencanata pasti sukses matu bisnista.


Setiap selleng wajib massempajang, akkoe carana massempajang menurut sunnah nabi Muhammad. Tapi sebelumna haruski mattama selleng, mangolo lokka ki ri kiblat, na haruski ma' jenne sebelumta massempajang.  Carana pertama, tettongki ko mampu muki, manniatki ri laleng atitta, nappa mappauni takbir allahuakbar.  Kadua, sambil tettongki bacani al-fatihah sibawa surah ponco ri setiap rakaat. Katellu, rukuk ki na tumaninah. Pura yaro, mabbacaki iktidal, nappaki suju' kadua. Tudangki ri antarana dua suju', tudangki tasyahdud akhir, nappaki mabbaca doa tashadud akhir. Mabbacaki matu solawat nabi Muhammad ko tasyahdud akhir ni. Terakhir masalamni kadua kanan dolo nappa kiri. Malomo mua ri apele' yae ko rajinki massempajang,  apalagi do'a-do'a na de' ma na malampe.


Onrong ibadah merupakan sarana keagamaan yaro pentinge lokka riyamaneng pemeluk agama ri suatu onrong. Selaing fungsina sebagai simbol engka agama akkero onrong ibadah ripake toni untuk ibadah na onrong ma'sebar ajaran agama. Ri Indonesia engka enneng agama ri akui, na yaro lebbi maega penduduk Indonesia agamana selleng. Engka seddi ide untuk ma'bangung riaseng bola ibadah multiagama ri laleng seddie kampus, nasaba' taniami bawang selleng mahasiswana ri kampus e. Maega kampus mushollami napasadia untuk onrong ibadah lokka ri mahasiswa. Padahal engka tomma agama laing. Yanae setuju sisengka sibawa ide untuk ma'bangun riasenge bola ibadah multiagama, jaji yamaneng pemeluk agama engkae ri kampus, mullei ibadah ri laleng kampus. Multiagama artina, enneng akkero onrong ibadah ri seddie onrong, cocok ladde untuk ribangung tiap kampus.


Pete-pete merupakang seddi oto angkutan umum ri Sulawesi Selatan yaro warnana identik sibawa warna biru, cella, na ridi. Pete-pete biasa ritajeng ri wiring lalenge ko engka elo' ri lokkai. Pete-pete de'gaga stasiun mannesana pada bus ato kereta api, jaji haruspi sadia ri wiring laleng ko elo'ki ma'pete-pete. Meski biasa maega oto pete-pete mattajeng riolona assikolange untuk na ola anak sikolae ko lisui pole magguru, ato mattajengi ri pasa'e untuk na tiwi' lisu pappasa'e lokka ri seddi kampong. Ongkoso' pete-pete de'ma na masuli', ko anak sikola paling marendah dua sebbu na ko tau dewasa mammula pole lima sebbu. Ko menre'ni ri pete-pete na elo'ni lettu ri tujuangta makkedaki 'kiri' nappani mammenynye yaro pete-pete e.


Ekskul paling mello ri assikolange riasengni taekwondo. Taekwondo seddi-seddina ekskul sangi' engka perlombaanna taung-taung, na engka to menre tingkatna taung-taung. Yae ekskul e mello siseng ri accoeri, nasaba' de' na ganggui wettu aggurung ri assikolatta. Akkero ri SMA ku, ekskul taekwondo latihan ri esso Sabtu araweng na esso Minggu ele'. Tiap pemanasan haruski lari dolo, nappa ko latihanni mello siseng ri ita, masumange mani riangkalinga maggora. Mariki mattama taekwondo, ekskul maegae na sumbang piala, ekskul paling marajing latihan, melloe aggurunna tania bawang fisik tapi engka to etika ri lalengna, na siapa tau idi' selanjutna mancaji siswa massumbang piala lokka ri assikolatta.


Akhir-akhir e, maegani pacceramah beralih macceramah mappake sosial media. Saking canggihna makkokkoe maegani mebbu konten ri YouTube, ri TikTok, ato ri Instagram, untuk mappaguru tentang selleng. Yamaneng yae aseng-asengna ustadz gaul e, engka  Aa Gym, Ustadz Adi Hidayat, Ustadz Hanan Attaki, sibawa Ustadz Abdul Somad. Mappunnai onrong dakwah online, de' nakurangi ilmu-ulmu elo' e na parengi yaro jamaahna. Mamello toni makkokoe, ko elo'ki mangkalinga caramah, massappa bawang maki ri seddi sosial mediata, caramah aga si elo' ri angkalinga. Madeceng to pas na corona, makurang ri adakan ceramah offline, jaji weddingni na manfaatkan yaro sosial media e untuk mappaguru ilmu agama.


Ma'baca bobbo seddi hobbi harus na punnai maneng taue, menurutku iyya. Setiap tau ko de' na mulle tahang ma'baca bobbo, setidakna haruski marajing marangkalinga. Iyya ku poji siseng ma'baca, tapi yaro kubacae tania bobbo non-fiksi, yamaneng ro novel engkae ri Wattpad. Tasseddie bobbo pasti engka pilajarangna mulle riala, jaji de'ma namasalah bobbo aga. Engka bobbo novel, komik, cerpen, bobbo pilajarang, bobbo aggurung pole ri tau sukses, na lainge. Ma'baca ri ele' e mello siseng na minung wae pute. Manfaatna ma'baca yaro supaya ri latih paringerrangta, mello konsentrasita, magguruki pekkoga batena mabbicara mappake kosakata baru, na nalawaiki pole riasenge stres na depresi.


Ko idi' tau serius elo' mancaji wirausahawan sukses, tentu haruski pammulai mebbu rencana lebbi riolo. Engka maega tahapan parellu rijama ko elo'ki ma'wirausaha ale-aleta. Seddi, jamaki riasenge riset lokka ri lingkungan ri seddeta, tentuna supaya ri issengi usaha aga cocok ri ebbu na de'pa gaga tau mappada usaha elo' ri jamae ri sideppe'ta. Dua, mebbu'ki rencan bisnis, jaji matu mulleki mukkuru'i jokkana usahata. Tellu, pikkiri toi doi'na alias modala'na. Eppa, tentukan toi badan usaha bisnista, na aseng bisnista supaya mullei ri pasang ri HKI. Lima, urusu' memengni surat izin usaha na lokasi tegai usahata elo' tettong. Enneng, sappa'ki lokasi, atoro'ki iga-iga tau ri parellu untuk pammulai usahata.


Idi' mani mappile elo'ki silong sehat ato silong tiwi'ki lokka ri soroga, silong yaro tiwi'e maja' aja' lalo ri pancaji seddi appilengta untuk mewai massilong. Khususna idi' tau malomoe ri pengaruhi. Apalagi ko elo' maki massilong na terkenal pole akkero ri kelompok pattiwi'e sara aja' lalona. Mappunnai silong sehat ato silong tiwi'ki lokka mello ri lino na akhera mello ladde. Siratu persen ri jamingki mamello, tania appileng mulle ri sesse matu. Silong sehat, mamello ki mappada-pada, berdampak positif, na dukungki, mamello bateta mette, na de' ri mengumpat pada generasi makkokkoe. Lebbi-lebbipa yaro silong melloe ri laleng agama selleng, silong tiwi' ki lokka ri soroga, tegurki ko salaki, natiwi'ki lokka ri decenge, na sangi' mingngerrangi puangta. Mariki mamello, mariki massilong sibawa tau melloe yaro silong sehat na tiwi'ki madeceng ri lino na akherat.


Tiap masolang laptop ta, pasti makkutanaki magai ro laptopna silongta mello empi lainge na idi' masolangi, padahal idi' punnata baru empa. Makkoe batena jagai laptopta, supaya de' na magatti masolang. Seddi, rajingki cakkaki pole bubbung laptopta. Dua, mappakeki anti virus, parellu siseng yae untuk hardwarena, nasaba' ko maega virusna maesa masolang ri lalengna. Tellu, aja' ri mattaro aga-aga matane' ri ase'na laptopta, puraka biasa sangi' mattaro bobbo ri ase'na, maga na engka garis lotong ri LCD na. Eppa, aja' ri taroi ri ase'na kasoro', maega bubbung mulle tamaki laptopta na yaro pellae messu pole ri laptop. Lima, aja' ri pakennai benda cair laptopta, mullei masolang. Enneng, ko engka na solangna laptopta, aja' ri coba padecengi ale-aleta mappada ri bongkara'i, tamba masolang ammai matu.


Tolak peluru, sala seddi olahraga paling masagala ri jama, tapi' siningku massikola SD, SMP, na SMA puraka kaciceng cobai yae tolak peluru. Tolak peluru seddi olahraga mappake alat' malebu pada batu na liwe' tane'na. Tolak peluru seddi olahraga ma'tolak mappake tenaga supaya runtu'ki jarak tolakan mabela. Yae golo' logam ri akka mappake seddi jari, nappaki tolak i ato ri sorongi na yaro tane'na beda-beda seddie golo'. Bateta nilai yae tolak peluru pole ri jarakna yaro pa'rempe' sibawa golo' ato peluruna. Ko mabelai teppa yaro golo'e, maka mello ato semakin maega to ri runtu' poin. Mappada sedding elo' polo jarie ko riakka'ni yaro peluruna, liwe' tane na seddimi jari mulle ma'rempe. Tane'na yae golo'e engka 3 kg, 4 kg, 5 kg, na 7 kg lebbi. Beda-beda ko ruane, makkunrai, na umuru'na senior ato junior.


Nabi Ayyub As salah seddi nabi kaya utusanna Allah SWT. Masagena hartana, maega anakna, na sangi massidekka tommi ri taue. Engka seddi wettu ri uji ri puang e, ri arengi lasa. Yaro lasana penyakit' uli', maega ule'-ule' pennoi alena menre. Makkeroni makurangni tau peduli sibawa alena nasaba' riasengni ri arengi cobaan pa' purai mebbu dosa loppo. Mattaung-taungi malasa', maega anakna mate, mate to olo-kolo' na, ri salai to ri bainena, sibawa ri salai ri silongna. Ri wettunna malasa', sabbara' i, na sangi' millaui do'a ri puangnge nasaba' naisseng keda ri uji. Maga na sisengna elo' na bissai alena, pajai yaro penyakitna. Ri areng si anak maega, ri paren to harga maega ri puang e. Jaji koe tania bawang sabbara' wedding ri aggurui, tapi' wedding toi magguru pentingna ikhlas na ri jalani tuo ta meskipung lenynye' i aga-aga ta yaro paling malebbi e.


Parakadel wedding ri aseng beppa wedding to ri aseng anreang, tapi ko iya' wasengmi beppa. Parakadel biasae wanre tarebbu pole arelle, rasana elo' sedding pada kambing lasunae. Biasana engka to tau mebbu parakadel mappake lame-lame, tapi masuli' lame-lame daripada arelle lima sebbumi runtu' ni tellu batu. Magana wasengngi iya' beppa, nasaba' makkokkoe maegani rupanna parakadel nabalu' taue. Ko lokkaki manre ri warunge, masagala to ni anreangna parakadel. Runtu'ki parakadel palingang ko lokkaki ri pabbalu' gorengang e. Tapi' mancaji ni yae beppa na anreang metto ko ri Indonesia, pada beppa sanggara tempe ato tahu isi, biasaki  runtu ko manre warungki ne' engkato ri pabbalu beppae.


Sebenarna liwe' ustadz ri Indonesia, nakko ustadzah makurang-kurang. Mabbicara pacceramah, engka seddi pacceramah mello batena, sederhana bahasa na pake, mamello to ko naolli yaro jamaahna. Unik siseng pabbukka na ko macceramah i, riasengni Ustadz Maulana. Biasa ko ele'-ele' i engka ceramahna ri Trans TV judulna 'Islam Itu Indah'. Ustadz Maulana ko na olli jamaahna makkedami bawang 'oh jamaah', tapi' beda to logatna jaji maddekke siseng ri dacculingnge, na sangi' berinteraksina sibawa jamaahna. Yanaro mamello siseng ko ri undangi, nasaba' mappadicawa to. Taniami bawang mancaji pacceramah, Ustadz Maulana to mangajara' i ri dua assikolang ri Makassar kampongna. Menurut'ku batena macceramah, mancaji pabbedai sibawa pacceramah laingnge ri Indonesia.


Ala' passebbo, na elli romai tomatoatta untu' mebbu beppa baruasa.  Biasae ro mai, manna makkokkoe ko elo' i tau e massebbo golla na tello pasti sappai passebbo. Massebboni tuh biasa seddi katoang ta dua tau. Ne' makkokkoe ta seddi mani tau massebbo, nasaba engkana ri aseng mixer.  Jaji ko elo' si bapakku manre beppa baruasa, mabbukka' na ridi tello ku campuru' ri golla e ku mixer ni. Pura to ri bolana ki tau degaga e mixer na, ma pakeki passebbo. Ta si jang ki monro' sebbo tongengi gangkenna sawe. Macanggih ni makkokkoe,  doi' mani na parellu ro mai tau e. Untu' rasana beppa mappake mixer na passebbo pada mi. Jaji ko maega doi' na taue pasti ni engka mixer ri bolana.


Wettukku pertama siseng mattama ri SMA, engkai guru olahragaku mattama ri kelas e. Makkedai haruski mappake sapatu sio' ko mattama'ki matu' olahraga, yaro de'e na mappake sapatu, ripassui pole ri lapangan olahraga, na ri absen toi. Penting siseng yae massapatu na aseng, haruski engka sapatu ripake ko elo'ki olahraga, na yaropa sapatu ri sio'e wajib ripake. Alasanna sebenarna, ko mappakeki sapatu na lawai ajeta pole cedera ato masolang gellangna ajeta. Olahragani bajanna, tiwi' manengni dua sapatu, seddi sapatu lotong na seddi sapatu untuk ri pake olahraga warnana sambarang, de' mua gaga ri absen na ri addemperrang sapatuna. Mello to yae peraturanna gurue, jaji yaro sapatu lotongta de' na magatti masolang pa' de' na cocok ripake olahraga. Yae sapatu olahraga seddi ala' na olahraga, khususna olahraga lari, jaji beda toi tu sapatu ripake untuk senam aerobik.


Macawe' taung baru masuli' bale ri pasa'e, engka ka koe elo' mabbereang cedde pangngisengengku mannasu bale bolu. Pertama sissiki bale yamaneng pole ri ulung na gangkenna ikko' na. Nappa polo-polo ni engka ulungna, tengngana, sibawa ikkona. Aja mallupai kabbeang manengngi perru'na nasaba makebbong tuh nakko di pasasisalai pole bale we. Bissai magatti ka bikka eppa, nappa sisi' i pake piso tengngana. Pamoleno cempa, pasadia tono uring, unynyi, na pejje. Sapui manengngi pejje yaro bale ri uringnge, panokini wae cempana, nappa taroi unynyi cedde, nasuni menre gangkenna matasa' tambaini pessing cedde atau pejje, ne aja' lalo mu garui yae bale pa' burui tuh. Ko massu'ni matanna yaro bale matasa'ni tuh. Sadia ni manre nasu bale ridi.


Tika ma'jama ri Gowa, mabela pole ri bolana tomatoanna ri Pangkep. Wettu ma'jamana esso Aseneng gangkenna esso Sabtu, ahadmi na libur, tiap esso mattama'i ri ele'e tette aruwa gangkenna tette aruwa ri wennie. Madodong sisengi na sedding esso-esso ko lisuni wenni na nappai elo' mannasu ri bolana cikalingna, na elo' toni massessa. Makawe' pole kero ribolana cikalingna onrong jamangna jaji akkoi ro monro. Ne' mammotoro'i lokka supaya magatti i lettu ko lokkai na magatti to lettu ko lisui. Jamangna elo'mi sippada jurusan na alae ri kampusna biasa, yaro akuntansi. Mello mua nasedding ma'jama kero, pa' de'ma na mabbella kesso, na gajinna ri ase'na UMR.


Laptop HP Pavilion merupakang sala seddi seri laptop pole HP yaro ri issenge sebagai laptop melloe desainna, maringeng, modern, na maega fungsina. Yae laptop e liwe' ri rekomendasikanna saking cocokna ri pake esso-esso. Laptop HP maloang layarna pada laptop biasae 14 inci na resolusi layarna full HD 1920 1080 piksel yaro paling melloe tappana. Keyboardna laptop HP, ri ebbu manengi engkae lampuna, jaji cocok untuk ripake manna makurang cahaya ato ri mapettange onrongta. Laptop HP Pavilion 14-EC0013AU RAM na liwe' loppo, yaro 16 gb, makencang siseng ko ri pakei na maloang to onrongna jaji maega aplikasi mulle ri pasang to. Apalagi attarong file na 512 gb SSD, leluasa ki pakei yae onrong mediana laptop e. Hargana yae laptop HP liwe' suli'na pa' mello maneng spesifikasina, khususna RAM na jaji hargana seppulo juta lebbi ta seddie laptop.


Hannan Attaki, salah seddi pacceramah maega siseng poji anak mudae. Pole ri saddanna pasti ri isseng keda alena macceramah, saking bedana pole laingnge. Apalagi gaya macceramahna asik na mamello tapi tette mi santai liwe' terkenalna, engka ri aseng seddi mi menit, tapi ilmuna ilwe' padat. Carana biasa Ustadz Hannan Attaki macceramah mappakoe. Langsungi napau intina ko macceramah i, mappakean santai mi tapi tette sopan ri ita, na yamaneng topik ceramah na cocok maneng sibawa kejadian-kejadian makkokkoe khusuna untuk anak muda elo' e hijrah. Intina batena macceramah naccooei atuongenna anak-anak makkokkoe, jaji yanaro na rui' manengi anak mudae supaya runtu' i paddisengngeng tentang selleng.


Maega tau manre salad makkokkoe untuk passambe nanre, biasa na anre tau elo' makojo ato tau harus e makurang manre nanre. Tenriolo romai maega tomma tau manre salad tapi na pasianre nanre na cedde topa bua na. Makkokkoe maegani rupa-rupanna salad e ri seddie attarong, engkani anggurna, apel na, pao na, pandang na, na ri tambai topi susu sibawa mayonnaise nappa ri pattama ri kulkas. Jaji makessing ladde ri anre ko essoi apalagi pole ri kulkas e. Maega ri balu salad ri Indomaret ato Alfamart, hargana sekitarang seppulo sebbu seddi porsi. Jaji ko tea maki manre nanre, embaki manre salad nasaba' seha' tomma untuk aleta.


Ri era digital ma'tiwi' maega dampak positif lokka ri abiasangta, termasuk ko mabbalanca, tegani engka riaseng toko online na marketplace liwa'ni lomona ko elo'ki melli riasenge seddi barang. De'na ri parellu messu pole bolata na monromi tudang, maka yaro barang ri ellie engka ri antarakangki lokka ri alamat ta. Malomo, praktis, na efisien siseng. Melli hp online mancaji sala seddina, canggina teknologie maega toni tau ma'padongo'-dongo'. Makkoe carana melli hp ri toko online na de' ri kennaki tipu. Seddi, issengi iga pabbalu'na, lebbi mello melliki ri toko engkae centang cella'na (toko resmi). Dua, aja' ri matau' makkutana. Tellu, bandingkangi fitur na sibawa hargana. Eppa, cek ki asadiangeng barangna sibawa deskripsi hp na. Lima, mappakeki ala' aju' ko elo'ni ri kirim supaya amangi hp ta lettu matu. Terakhir, paling aman yaro proteksi barangta pole riasenge tallolang, supaya ko de'i lettu mullei rewe' doi'ta.


Tau makuttue biasa mawatang ri ebbukang anre, nasaba' liwe kapilena. Pada ni ro ri asengnge Aflah, nappa pitu taung umuru' na kelasa' dua SD. Denre ele'na teami manre ele' sebelumna lokka massikola, padahal esso asenengngi yae essoe elo' i taue upacara. Maccule hp mi bawang na eloki na manonton. Pole akkalengna emmakna, na pacculeangi tau manke mukbang, yaro tau maegae nanre, ko naro engka tona cinna na Aflah manre. Manontong maki mukbang ri hp we na malupu' ki mitai, melloni makkokoe de' na ri parellu pabbura pa napsu anre untuk anak-anak. Naccoeri manengni teknologi, yasiro parellu maccae mappecce-pece sibawa mannasu-nasu nalorie anak-anak e.


Embaki manfaatkan aje na arengki puange untuk tuo sehat na aleta bugar pole lari. Atoro'i wettuta na mebbuki jadwal lari esso-esso. Ko idi' tau maega jamangta, setidakna kaciceng siminggu lokkaki lari. Aja'na mabelae, lari bawangni kalilingi cedde bolata. Lari ato jogging maega siseng manfaatna, na de'tomma na mappake ongkoso'. Nappaki seppulo menit lari, maega ni turung puse'ta. Ko elo'ki tambah semangat, mulleki olli' wi silongta ato ri komunitasta lokka lari massama-samang. Tapi', lebbi mello ko lariki ale-aleta, nasaba' ko engka tau ri silongang maesa' cappu tenagata maccarita. Cocok ladde ko lariki na mangkalingaki musik. Mariki pamelloki niat sehat ta, na ri isseng keda sehat ta, usaha pole ri aleta tommi.


Ajjamang paling mapparennu yaro hobbi riwaja'e. Yaro memeng mello, apalagi ko idi' tau marajinge na maccaki massappa peluang, tania dodong bawang, tapi doi' ri runtu. Mariki mappunnai hobbi mappakenka doi', siningna aga-aga rilinoe, wedding manengni ri pancaji onrong doi' pole. Misalna ko idi' tau pojie mapoto-poto cocok ladde ko ri uploadki potota, biasa engka tau melli ato sewaki sebagai pa'poto. Engka to riaseng hobbi mannasu-nasu, akkoe wedding to ri balu nasu-nasuta, na engka to ri runtu doi'. Mulle to ko hobbiki maruki', mulleki mancaji content writer, pada to ko hobbita makkelong ato maccule ala' musik weddingki upload video ri YouTube ato makkelong ri kafe, na ri waja'ni matu. Marennuki pura jamai hobbita, lebbi marennuki pa' riarengki doi'.


Pasadia manengki yae baha'-bahangna ko elo' ki mebbu kacang sembunyi atau canggoreng massobbu. Pasadiaki canggoreng, tarigu, mantega, minynyak, wae cedde, sibawa golla kessi. Pertama, malaki katoang ma kejje e pada yaro tarebbu pole bessi ato aluminium. Pano'ki tarigu sikilo, mantega tellu sinru manre, wae cedde, golla kessi, pangngesseng, na minynyak pella. Lamai yae adonanna gangkenna rata na mamello ri gulung. Ko ratani, malani paggulung nappa ri polo massegi. Seddi bentuk massegi eppa, seddi tommi tu lise'na canggoreng. Jaji malaki canggoreng seddi nappa taroi ri cappa'na sikkuna yaro massegie nappaki gulungni. Mappellani minynyak, panoki dua sinru golla kessi, na dua tetese' cukka supaya de' na malotong matu' hasilna. Pura yaro ko moleni gollana, garuni nappa ko mallepo-lepponi cangorengna, elo'ni tu matasa.


Akhir-akhir e, Mila manontong pelleng Korea asengna 'Alchemy of Souls S2', sebelumna purai tayang season seddina. Maittani na tajeng yae pellenge, na uleng seppulo pi dua nappai engkai season dua na. Yae pelleng e, esso Sabtu na Ahad na tayang. Mila sangi' na monro tajengi ko wenni, nasaba' wenni pi na engka pada tette seppulo seddi. Na nontongni, liwe' seruna, teami ketinggalan nasaba' engka amma naruntu caritana saliweng. Yaro pellenge maccaritai tentang tau mappalecce jiwa lokka ri tau lainge, na engka tona tau elo' malai yaro batu esi' ri. Batu esi' makkiguna ko elo'ki, lecce jiwata lokka ri tau maloloe ko elo'ki malolo, lokka ri tau maccae ko elo'ki macca, na lokka ri tau malessie ko elo'ki malessi. Mancaji abadi taue ko engka na runtu batu esi', nappa napakei mappalecce jiwa. Decengnama mello mua hasilna yae pellenge, jaji mancaji pelleng paling na poji Mila rimulanna taung 2023.


Lokka ma wisata tentuna mamello untuk passau tekkoe na ko punna ki wettu mappisau. Ko lokkaki haruspa ri padecengi dolo aga-agae madeceng sebelumta mappanguju. Passadia manengki parellu ta pada anre, tegaki matu leu, wettunna, hingga attarongna haruski ri isseng metto sebelumta lokka. Haruski mapato ri aturangna linoe ato pangngonroangna yaro attarong wisatae, jaji haruski makkutana memeng. Ko lokkaki aja' lalo makkasolang. Pada ko elo' ki lokka ri Kajang Bulu Kumba, haruski patoi aturangna yaro. Haruski ma baju lotong, de' na ri ulle massandale', de' ri ulle makkabetti daung, de' ri ulle mala aga-aga ri lalengna kajang ri tiwi' lisu. Maga matu ko engka ri ala, maesa' ki malasa. Jaji angkalingaki ada madeceng, atoro' ki aga-agata, ko elo' ki lokka ma wisata.


Netflix cocok ladde untuk idi' tau elo'e manontong segala rupanna pelleng. Parelluki bawang waja'i, koneksi internet untuk manontong. Ri Neftflix maega rupanna acara TV mappada penghargaan, pelleng, anime, drakor, dokumenter, na lainge. Ko punnani seddi akun weddingni ri pake manontong ri hp ta, laptop, na televisita, jaji malomo ladde ri pake. Akkoe ko manontongki, kualitas videona paling marendah 480p, mannessa maneng yaro rilalengna pellenge ri ita. Lainge, magatti topa ri ita ko engkasi pelleng baru, daripada mattajengki ri situs bajakan, nappa biasa maja' hasilna, mello ladde ko ri Netflix ki manontong, na legal to jaji ri hargai karyana taue. Mariki manontong mappake Netflix.


Amir purai elo' lokka ri kampongna emmakna sibawa baine na anakna. Maega manu'na nappa ma'deppa riawa bolana, na de'na cocok ko natiwi'i lokka, apalagi haruski yae cellengi emmakna, nasaba' malasai. Millauni tulung ri sideppe bolana untuk parengi pappanre manu'na ko ele' na essoi sibawa na pitangni tegai monro pappanrena nataro. Lokkani Amir ri emmakna, engkai siminggu keromai nappa lisu. Mabela kampongna emmakna, malai lima jang pole ri bolana, jaji masagalai lokka, kaciceng lokka setidakna haruski ma'benni paling cinampe dua esso. Lisuna ri bolana naitani kondisina manu'na, maega maneng lise' telli'na. Na tambai laloi oleh-oleh elo' na arengi sideppe bolana tanrang rennuna.


Engka ri aseng Leang Londrong, mattamai mancaji seddi onrong wisata geologi. Lokasina londrong engkai ri Sulawesi Selatan, kabupaten Pangkep, ri kampong Biringere Tonasa 1. Ko elo' ki lokka ri Londrong, cukupki makkamaja tellu sebbu untu' tomatoa na dewasa, ko anak biccu gratismi mattama. Jaji ko saliweng ri taro motoro'ta, jokkaki ri wiringna bulue mattama sekitar dua ratu metere'. Akkero weddingki lange, engka bang ri pasadiakki ko de' ri isseng mallange. Kollangna de' ma na malaleng eggang. Ko puraki lange na malupu' ki, maega ma rupanna anre ri balu ceddena kollangnge, pada tunu arelle. Engka tomma onrong ko elo'ki ma sambe baju sebelungta lisu bolata.


UAS ato aseng lampe' na Ustadz Abdul Somad mancaji salah seddi pacceramah paling maega paccoe' na ri Instagram. Uas mappakei gaya retrorika mamello ko macceramah. Makkoe carana, mappakei gaya bahasa mamello, gaya bahasa mappake intonasi, sibawa gaya bahasa struktur kalimat. Nappa yaro matu kedona nasesuaikan toi, pada tettongngi madeceng, marapi pakeanna mappake songko', na itai manengi yaro jamaahna, sibawa sangi' mappakei jari ko macceramah i. Kadang to ri ceramana uas sangi' engka mappadicawa, contoh napake yaro maneng terjadie ri lingkungan ceddeta. Jaji mulleki pahami madeceng aga napau. Yanaro maega to pangngolli'na lokka maccerama kalilingi Indonesia, nasaba' de' ri bosan mangkalingai.


Setiap hobbi pasti engka maneng manfaatna bage yaro tau jamai. Tapi' puraki mappunnai hobbi na mappakenka sehat lokka ri aleta, ko de' embaki cobai aga-aga hobbi mamello untuk aleta na pikkiranta. Hobbi ma'tari, akkoe mullei maega kedo na sambil mangkalinga musik, mello untu aro na paru-paru ta. Mannasu mello to untuk manre nasu-nasu sehat, jaji de' na ri melli anu instan ato nabalu' taue. Mattaneng-taneng mancaji toni hobbi makessing untuk aleta, akkoe tania makkeda marota'i aleta, tapi' na kenna toi pella kesso, nasaba' yamaneng taue mello ko nakennai pella kesso. Terakhir paling mello yaro riaseng olahraga, sehatki pa' messu puse'ta na ri lawai topi aleta pole riasenge lasa. Mariki mappunnai hobbi melloe untuk aleta, pileini sala seddinna.


Anak saleh na salehah mattamai seddi kriteria ammala' mallari ato jariyah wedding ri pakasadia sebelumta narapi amatengngeng. Anana mashaleh iyya engkae simata mellau doangangngi tomatuanna. Jaji tomatuakku temmakani cilakata narekko de' na gaga ana’na mashaleh ri salai ri munri mateta, nabiasa tongeng ri ita engka tau indo ambo’na ma shaleh, makessing panggaukenna, ne’ ana’na biasa  mabbiangngi buku rupanna, ana’na biasa patabollongngi siri'na, nasaba ana’na temmaka-maka panggaukenna. Mamuare dehe natujuki bangsana iyyae, narimakkuannanaro engka laloki pattujui ana’ta rilaleng madecengnge, ribimbingngi mappamula beccu’na sarekkoammengngi weddingngi mancaji anana mashaleh. Nasaba temmaka cilakata idi lapong tomatoa narekko mateki nade’muna gaga paddimonritta mellau doangekki. Parelluki patuoi ana'ta mamello ri aleta na memello to ri puange.


Mapeddi pasti tudang mammotoro' mabela apalagi ko maega barang ritiwi' pole ma'pasa'. Makkokkoe aja'na ri khawatir, ri pasa'e ri Sulawesi maega siseng tassadia riasenge bentoro'. Bentoro' mulle na tampung paling maksimal dua gangkenna tellu tau. Ma'bentor de' ri mulle mabok, nasaba' segar siseng angin mattama'e ri inge'ta, pa' tudangeng untuk penumpang monro riolonai sopirna. Tallua mappake transportasi umum, biasaki pasti, apalagi yaro makebbonge otona na maja' topa mattama anginge. Ko bentor leluasaki tudang, kedo, mattaro aga-aga riolota. Tania bawang yaro, tudangenna mappada siseng kadera, engka assanrekengna ko madodongki. Bentor mappada becak, tapi' bentor lebbi magatti ki lettu ri tujuangta. Mariki ma'bentor, na ri pineddingi sanre, leluasa tudang de' na matekko uttu'ta, sibawa segar udarana. Ko bosi engka tomma passampona riolo ato ko maega debu, pasti na pasangi yaro pa'bentoro'e.


Tika pura mala izin ri kantoro' na si esso, untuk esso Sabtu. Izin na ro lisu' ri bolana bapakna ri Pangkep, lettui tette  enneng ri mangngaribie. Mulaini mappikkiri agana ro elo' na tiwi ko asenengi lokka ri kanotoro' na, nasaba' yamaneng silongna sangi tiwi' na aga-aga ko pole lisu sompe'. Bajana ro, engkanaelo' na tiwi', yaro bukkang. Pas ki lisu pole ri toko sambakoe esso ahad, leppangi melli doang tellu kilo untuk na dawa-dawai sebelumna na tiwi' baja. Tiwi' i bukkang, nasaba' yamiro seddi-seddina anreang de' na engka na tiwi' silong kantoro'na. Jaji baja ro ko subui, ri nasuangni ri emma' na, maddoko' toni cedde nanre. Lokkani ko ri kantoro'na tette enneng ri ele' esso aseneng.


Setiap tau pasti engka seddi bisikoi' na lori melli. Bisikoi' maega rupa-rupanna, tapi yamaneng bisikoi tarebbu pole gandum yaro pada e berre maega karbohidratna. Jaji ko iya', cemilang bisikoi' paling upoji ri asengngi bisikoi canggoreng. Bisikoi' mallebue bentukna, macebbo-cebbor ri awa ri wawo nappa engkani canggorengna ri tengngana. Yaro canggorengna pura ri ebbu mappada selai, jaji mello siseng ri anre. Mulle ri isseng manengni khasia'na canggoreng e, cocok untuk tau elo' pakurangi tane' na, maega proteinna, na mello untuk pakurangi diabetes. Jaji ko elo' ki sehat terhindar pole penyaki', mappileki cemilang pada yae ku pojie ri asengge bisikoi' canggoreng. Maega ma tuh ri balu ri pasa' e na ri toko anre-anre, hargana seppulomi sebbu.


Maega tau ragukangi efektifna ma'jama pole ri bolae, meski makkero WFH merupakang solusi paling mello ri wettuna corona. Nasaba' mullei nakurangi risiko penularan virus corona, WFH mulle toi na pannessa operasionalna bisnis tette kedo. Maega toni makkokkoe jama-jamang mulle rijama pole ri bolae mappada freelance writer, guru les online, jamang engka hubunganna IT, admin, na lainge. Ko engka makkutana aga alasanna maega tau na poji ma'jama ribolana ri bandingkan ma'jama ri kantoro', maka sala seddi jawabanna bebas macet. Jarak bola lokka ri kantoro' yaro mabelae mulleki mancahi stres. Pa'jamae mullei madodong na jenuh sibawa jama-jamang ri arengi. Hemat biaya na hemat wettu.


Wettukku biccu, sangi lokkaku ri masigi' ri tiwi ri emakku ko mattarawei taue. Biasana si runtu'na silong-silongku lokka lari-lari, na tiwi' tona anre-anre, mie goccang sebagai addokorengku. Yaro wettue de' pa ku issengi bua'-bua' e, jaji maccule-cule ma ko lokka ka ri masigi'. Padahal akkero ri masigi' mamello ko massempajangki, mangngajiji supaya runtu'ki ammala. Maloppopa ku isseng, akkeda ko akkero ri bolana puangta, masigi' ri aseng ri selleng, mamello ladde ko engka anak-anak lokkai, artina engka mupa patteruta ko mateni matu. Yanaro pale biasa de' ma gaga tau macai' ko riganggui massempajang, na ri rui talekkona. Mapaham maneng mua, taue ri asengnge masigi' na anak biccu.


De'gaga na tau berjiwa individualis monro ri desae, mancajini onrong paling mello ri lokkai ko teami masino de'gaga tau ri ewa mabbicara ri seddie esso. Maga waseng makkero, nasaba' tau desa de' na engka jokka ale-alena, engka najama cedde pasti engka tau laing balingi. Mappada misalna tudang-tudangki mappingaja kaju ri lego-legoe na engka sideppe'ta malliweng ri bolata, tappa langsung tommi tu jaringna makkatenni kaju balingki pingngajai. Yae sifat bantui tau lainge, mancajini refleks. Nasaba' sangi'na to maddeppungeng akkonie sangi' engka tuo gosip ri kamponge. Meski kadang pellengmi na gosip, tau monro ri desa na poji siseng empa manontong televisi, mappada sinetron. Bedani pole tau rikotae engka wifi na, mulleni de' na mappake antene ko elo'i manontong.


Ri ruma sakie, taniama doktoro bawang akkero majjama. Engka ri aseng ahli gizi, yaro tau mannasu untu' na anre pasienge. Tentuna mi yamaneng na nasue na ukkuru madeceng, siaga ri pake, siaga na ri asengi sehat yaro anre na nasue. Jaji biasa na aseng taue de' na manyameng anre ruma saki, padahal yanaro anre untu' tau malasa supaya magatti i malessi. Tania cedde gajinna yaro pannasuna ri ruma saki, nasaba' maega tau malasa elo' na pa anre. Pas na nasu biasa na tes ki gare atasakenna yaro na nasue, malomo mawatang to yae ajjameng e, nasaba' haruspi taue macca marrekeng. Pastina to nacatat maneng siaga na pake pejje ato golla. Makessing ladde to yae jama-jamange.


Mangngoto pete-pete ko nappata memeng mappitau', apalagi ko nappata elo'. Aja' lalona ri matau', maega tau mappake pete-pete ko engka elo' na lokkai. Yang penting sangi'ta waspada pole ri hal-hal makalaing-lainge, aja' na rimancaji korban kriminal rilaleng pete-pete, mappada hipnotis. Makkoe carana menre pete-pete. Seddi, mammulaki pasadia aleta untuk menre', tettongki ri wiring lalenge ato lokka ri stasiun tega biasa engka pete-pete leppang, aja' ri allupai tiwi' doi', na aja'na ri mappake maega perhiasan ato barang masuli'. Dua, makkabengni ko engka ri ita pete-pete pole mabela, nappani makkutana tega tujuanna yaro pete-pete e ko de'gaga taruki, ko maega mua taunna ri laleng, engka tudangen kosong, na sesuai tujuannta menre'ni. Tellu, ko elo'ki matu' no' makkedaki 'kiri' ato 'stop'. Eppa, akkamaja'ni ongkoso' pete-pete nappa no' ato mulle riawa paki nappaki waja'i. Komiro batena taue menre' pete-pete.


Ustadz Khalid Basalamah lahir ri Makassar, 1 Mei 1975 aseng lengkapna Khalid Zeed Abdullah Basalamah. Gelar Basalamah ri munrina asengna riaseng marga, mannessa keda tau Arabki. Yae ustadz e S3, makkulia pertamana ri Madina, S2 na ri Indonesia, na katelluna ri Malaysia. Ustadz Khalid Basalamah merupakang salah seddi ustadz makkatenni sibawa ajaranna nabi Muhammad yaro sa bage tabi'in na eppa mashab. Metode napake ko macceramah i ustadz Khalid Basalamah yamaneng ro mappake hadits shahih, mannessae keda tongeng. Lainge, maggurui ri pusatna selleng, ri Mekkah jaji de' pa na ta' garu-garu, jaji paham langsungi pole ri guru-gurue kero mai. Magello siseng ko maega ri ala pelajaran pole akkero.


Makkokkoe, makin maegani tau macca ma bahasa Inggris na de'ma na mala kursus ato les bahasa Inggris. Saking pentingna yae ma'guru bahasa Internasional. Engka penelitian ri taung 2019, sapio reserach na wawancai 8.080  tau ri aruwa negara tentang wettu kosongna, taue engka wettu kosongna ri esso ma'jamae patang jang na ri wettu liburu' aruwa jang, jaji ko ri sibuk-sibukna maneng taue ri seddie minggu, engka wettunna kosong 38 jang. Manfaatna ma'guru bahasa penting untuk mabbicara sibawa tau lainge apalagi ko elo'ki lokka ma'wisata ri saliwengna negarata, wedding toi ma'jama ri perusahaan multinasional, na lainge. Mariki ma'guru bahasa Inggris na mulle toi missengi aga napau bule'e na mancaji tabunganta.


Massapeda sala seddi olahraga paling malomo rijama na de'ma na matane' eggang ko rijamai, nasaba' mulle toni jokka-jokka na ajeta mi ma'goyang riawa. Massapeda riasengni seddi kegiatan rekreasi  ato olahraga, nayaro ripake sapeda seddi transportasi ri darat. Massapeda mancaji olahraga paling maega tau poji, tania bawang anana bahkan tomatoa. Ko massapeda ki weddingki lokka mabela, mappada ko mappakeki motoro'. Marajingki massapeda esso-esso ato ruting maega manfaatna untuk fisikta na untuk mentalta, mappada mappakejje otot, nakontrol tane'na aleta, mello untuk arota, najagai diabetesta, mello imun tubuhta, na mappano' riasenge depresi. Biasa massapeda ka ko elo'ka lokka massikola ato lokka mangaji, jaji ri lalenge lokka runtu' na lisuku pole runtu' ilmu, olahragaka.


Makkato'ba beda pengertianna sibawa macceramah. Makkato'ba de' gaga umpan balik pada makkutana jamaah, ko macceramah pasti engka makkutana. Assitulungeng ri padatta rupa tau parelluki jama toi ko elo'ki mattama ri sorogana puang Allah ta'ala. Yanae n mancaji topik sangi' riangkalingan ko makkoba taue ri masigi'. Memeng penting rijama, elo'ki mello ammala'ta pada ammala' de' na mawari, pasti engka hubunganna sibawa taue. Misalna ritulungngi yaro pembangunan masigi' ri kampongta, engka tu matu tau lokka massempajeng akkero runtu'ki ammala. Maega empa tau makurang paham, magaki wajib situlung-tulung, nasaba' idi' tommi matu tarimai angke'na yaro purae ri ebbu ri rupatta tau. Engka matu' idi' makurang sehat, taue parutusu'ki, jaji haruski pegau' i.


Cara mebbu cumi sanggara' untuk ri anre ri bolata. Passadiaki cumi-cumi, labbu tellu rupa, lasuna pute, wae, na katumara'.  Nappa ri bissai cumi-cumi gangkenna macakka, abbeangi tintana, nappa kerre ma lebui. Campuru'ki tarigu, tepung tapioka, labbu, na tepung serbaguna. Tambai pejje, lasuna pute, katumbara', wae, nappa garu ratai. Pattama' ni cumi-cumi ri tepung e, garu rata si. Mappella ni minynyak ri pammuttue, nappa sanggara' cumi-cumi gangkenna ma sikola' ma ridi. Akka i menre cumi-cumi, na ri ita garingna. Palenne ki yae cumi sanggara si bawa ladang, ato mayonaise, ato ladang lammace. Cobaki manrei si bawa nanre, rasai nyamengpa tuh, nappa daging cumi-cumi na de' na matedde.


Seddi kisah paling mamello ri angkalinga ko uleng hajji, yaro kisahna nabi Ibrahim As. Sejarah rimulanna engka idul adha yaro nabi Ibrahim na koroban anakna nabi Ismail As, nataro parentana Allah SWT. Engka ri lalengna koran e surah as-saffat ayat 102. Akkoniro na terangkan magai na nabi Ibrahim na abbereangi anakna untuk ri gere. Yaro Nabi Ibrahim katulu-tulu na gere anakna, na makkutanani ri anakna pendapatna. Jawabanna nabi Ismail makkedai elo' mui, ko parentana puang e, pasti mello tuh na mancajina iya' anak sabbara. Wettunna na paleu' ni anakna nabi Ibrahim, cuku' ni no millau doang pole ri puang e, na tappa tassambei yaro nabi Ismail mancaji olo-kolo' lompo untuk ri gere, mancajii bembe gibas. Yae kisah e mapparenyuh ati, tanrang pentingna ro parentana Allah SWT.


Ri essona Ahad, Mila lisui ri bolana pa' liburu'i ri ajjamangna. Yaro essoe monromi ri bolana. Tapi' engka najama kero ribolana si essoe, yanaro mebbui karoppo mappadae sangi' naita ko ri TikTok. Mila massappa'ni dolo' bahangna engkae ri bolana, ternyata maddeppungeng maneng mui. Yaro karoppo elo' naebbu liwe' napojina tau ribolana, tapi' wettunna ma'jama de'na na engka mebbu tau ribolana pa' mawatang ri gulung. Mebbu'ni sibawa emmakna, alena ma'gulung emmakna sanggara'i. Matasa'ni ri arawenge, napattama'ni ri palese saisa, na engka to elo' natiwi lokka ri ajjamangna. Selaing lisu ri bolana siruntu' tomatoanna naita pekkoga kondisina, Mila mebbu toi beppa napojie tomatoanna jaji anu mello mua najama yae ri esso Ahad na.


Mariki ma'balu' online na mancaji bos pole ri usahata. Mabbalu' online mancaji solusi untuk runtu' pangngelli maega, apalagi ko yaro onrong usahata de' na strategis. Mabbalu' onlineki mappake marketplace pada Shopee, Tokopedia, na Lazada. Ato mulle  toi mappake sosial media pada Instagram, Facebook, na WhatsApp. Mappada yaro seddi seniorku, maega silong wa na, mabbalu'-balu'i mappake WhatsApp, yaro balu'-balu'na karoppo, ne' maega siseng melli manna pole saliweng Sulawesi. Jaji selain ri aggurui strategi mello untuk sukses mabbalu' online, parellu toi' sappa relasi maega. Mulle jaji yaro matu' silongta maccaritai lokka ri silongna ko mello balu'-balu'na yae, maegani pangngellita. Suksesni bisnista, jaji mariki mabbalu' online.


Wettunna kelasa' tellu SMA Alda maccoei ri asengnge Tarbiyah. Yae tarbiyah beda sibawa kajian, ko kajian materina de' na pura atoro', tapi ko tarbiyah ri aggurui pole ri pongna gangkenna cappa' na. Akkero engka seddi aggurung paling na ingngerrang, yaro wettu melebbie untuk millau doang ri puangta.  Engka tellu yaro ripagguruangi, engka ko bosi loppoi, engka ko wettu terzolimi ki, na engka to ri tengngana antara adzan na iqamah. Tentuna sangi' elo' na maddoa Alda, yaro wettue elo' ni ma daftara makkuliah, jaji marajingi ma' doa. Nacoba manengngi yaro duae wettu malebbie untuk millau doang. Pas na engka pengumuman,  ri tarima tongeng mui ri kampus natujue. Yanaro na ingngerrang siseng pagguruna murobbi na.


Ko narapi' ni wenni tette pitu, engkani tu Saing leu'-leu' riolona televisina manontong berita. Manontong berita mancaji hobbina, yae na jama esso-esso, pa' teai ketinggalan berita. Tiap-tiap anakna elo' toi manontong pelleng lainge, tapi' Saing de' siseng na engka paleccei channel televisina pole riasenge berita. Manna iklangi de' na abbereangi remotna lokka ri anakna. Tania ko wenni mi pale, ko ele'i maega tu pelleng kartun untuk anana'. Yaro nanontonge Saing, mabbicarae tentang berita, jaji anakna essomi gangkenna araweng na mullei manontong televisi. Siagani ittana yae hobbina, na de'pa naulle salai, penting siseng kaciceng si esso. Nasaba', maega kejadian terjadi ri seddie esso, parelluni manontong berita Saing na mulle naisseng to.


Mabbicara minumang de' ku poji, yaro minumang maegae natiwi' ja' ko ri alena tau minungi.  Aja' ki sangi minung kukubima sibawa silong-silongna ko de' ma ri makkareso tedde.  Liwa de' ku poji yae minumang e, nasaba' yaro lagi tau makkareso tedde minungi na malasai. Maega-maega tau malasa ri sideppe bolaku purana na lagi-lagiang minung kukubima na silongna minumang pattamba stamina. Lasana pada mawatang massu wae temena, elo' pi ri katetere'. Biasa gare yaro  taue na tambai susu sebelumna na inung na tau pakkareso mua ro minungi. Jaji aja lalo kasi, sayangi aleta masing-masing. De' ku atteang sisengki, tapi aja ri esso-esso minung minumang jenis mappakero.


Beppa kacang sembuyi ato beppa canggoreng massobbu, beppa sangi elo' ku anre na ku ebbu tapi mawatang jamangna ato biasa ko mebbuka maja' hasilna. Yae beppae biasaki runtu' ko malleppe taue, na pancaji beppa untuk toana. Beppae matedde ri okko, engka to malomo mua buru. Warnana sikola', biasa ko mebbukki seddi kaca canggoreng mancaji tellu palese kacang sembunyi. Baha'-bahang ri pake mebbui yae beppae engkapa tarigu, minynyak pella, golla kessi, wae, mentega, na tentuna mi canggoreng. Yae canggorengna monroi ri lalengna tarigue, yanaro ri asengngi massobbu. Untuk gollana ri pamolei dolo' ri minynyak pellae nappaki garui sibawa kacang sembunyina, jaji matu' maddekke ni gollana mancaji warna sikola'.


Ri laleng mannasue pasti agak beda rasana ko mannasuki pake listrik. Pada to ko mannasu nanreki. Iya' pura maneng ku coba batena nasu nanre. Pertama ro mai, manreka nanre ri nasu pake aju. Kaduanna manreka nanre ri nasu pake komporo gas. Katelluna manreka nanre ri nasue mappake rice cooker. Ri bandingkan maneng yae tellue, engka mello na ja' na. Mannasu nanre pake aju, biasa engka mangu' na ri awana, mannasu pake komporo ri dandang manyameng ri anre tapi kaduapi mappalua komporo pertama untu' garu berre ri pammutue, kaduanna untu' mannasu dandang. Makkokkoe yaro pake we rice cooker, mello ladde nasaba' mapella nanre ko elo' ki manrei de' na mekke pada yaro dua e, tapi' biasa to mateddei nanre na. Jaji tergantung mani tegae ri poji, ko iya' ri bolaku tau de' na ulle manre nanre pella, madeceng lebba ko  mannasu dandangka ri komporo' e.


Mebbu anreang akko ri kos, tanpa komporo gas malomo ma nasaba engkani komporo' listrik makkokkoe. Akkoe elo' ki mebbu tahu kecap. Pertama, poloi tahu na mancaji bentuk segi eppa mappada dadu e. Sanggara' ni menre ri minynyak pellae gangkenna matasa' nappa patetti'ni. Mulaini maggammi rempa-rempa na, gammiki ladang, marica, pejje, lasuna cella na pute, sibawa kemiri. Tumisi' ni bumbuna ri pammuttue gangkenna mabau', nappa panoki wae cedde, taroi ladang, kecap, nappa pano'ni tahu na tambai cedde pejje ko makurang empi atau masako sibawa golla kessi. Garuni manre' gangkenna rata maneng bumbuna. Ko purani sadiani elo' ri anre tahu kecap e.


Seddi to pabbali liwa' macca massappa doi'. Yaro teng u pojie ri asengnge Menantea. Maega rupa-rupanna akkero teng,  na upoji maneng. Maga waseng macca yaro pabbalu' na, nasaba' nappai si taung nabukka tokona engka manegngi siningna kota seddi atau tellu tokona. Abbalurengna teng engka bua-bua na, engka ri aseng matemateaka, inteagral, teahyung. Mamello maneng yaro ri inung, na lori topa ana' mudae. Asengna mi bawang ri angkalinga, penasarangni pakkega ro rasana, apalagi yaro pabbau'na maega tau poji, nasaba' tau macca, tau runtu' beasiswa, na magaretta topa. Jaji ko iya tau masagalae minung teng atau manre bua, cocokka sibawa yae produk nabalue menantea.


Tuo ma' sideppe bola, maega empa tau nilai maja', nasaba' de' na issengi pekkoga mello'na ko engka ri parellu na sideppe bolata mi mulle balingki magatti. Ko elo'ki tuo madeceng ma' sideppe bola makkoe carana na adab harus rijama. Seddi, aja' ri marukka, de' ri atteangki mamekko matterru ne' engka wettu tertentu de' ri wedding marukka apalagi ko wenni. Dua, aja' ri mappigau' ja' lokka ri sideppe bolata manna fisik na bateta mabbicara. Tellu, aja' ri ganggui bolana sideppe bolata mappada engka kendaraanta parkir ri bolana, ato engka taneng-tanengta tuo gangkenna ri bolana sideppe bolata. Eppa, issengi asengna sideppe bolata na sangi' missengki nomoro' hp na. Lima, mebbu'ki acara manre-manre na riolli sideppe bolata. Enneng, sangi' si are-arengnta anre, pada beppa ko puraki ma'beppa.


K.H. Muhammad Arifin Ilham mancaji pacceramah paling maega to poji. Tania pole ri ceramana bawang, tapi ri keluargana aga engka anakna mancaji paccerama ri asengni ustadz Ameer. Yae ustadz Arifin materi ri taung 2019 nataro lasa kanker getah bening maitta ri rawat ri Malaysia na matei kero to. Engka na bangun majelis taklim Adz-Zikra ri taung 2000, yae ustadz e merupakang keturunan paccerama memeng, pole bapakna, na pole ri lato' na. Yaro anakna ri asengnge Ameer, mate toni ri taung 2022 na taro penyakit.  Padahal nappai tellu puleng pura botting. Yae ustadz e na anakna, na lori mabbere conto mamello kero ri Instagram, jaji madeceng ladde ko itai pekkoga bateta jalani esso-esso ta ko sellengki.


Menuru' pendapakku maegani makkokkoe inung-inung passau dekka ri balu', tapi de' na jaming manengki tassala pole ri lasae. Pada to yaro ri asengnge minumang teng anunna Jerome Polin, jaji mebbui  teng sibawa bua-bua. Awalna yaro monroi ko ri Jepang, na yaro tau Jepangnge na lori maneng minung teng, jaji terinspirasi mebbu perubahang baru yaro ri asengnge teng sibawa bua ri lalengna. Mello' to yaro ri inung, apa' engka tongeng buanna ri lalengna, tania waena bawangmi. Jaji menurutku mello to yae bisnisna, apa' ko ri Indonesia dua mi musing engka bare' na timo', nakko timo' ni liwa' kessingna minung teng bua.


Maega tau makkeda sideppe bola merupakang cctv jokka. Maksudna akkoe, tegaki lokka sideppe bolata na isseng, iga ri silongang, tette siaga na lainge. Sideppe bolata sangi'ta na perhatikang, sibawa na accoeri manengi agaga ri jama saliweng bola. Iyya setuju toa sibawa yae pernyataan e, makkotongeng keda sideppe bola merupakang cctv jokka. Ri kampongku tega-tega engka kareba baru na isseng maneng seddi kampong, manna seddimi tau rimulana missengi, langsung seddi kampong missengi. Padahal yaro sideppe bolata engka tomma maega hal parellu najama, maga na pikkiriki eggangi aga na jama sideppe bolana. Yanae sangi' mappalettu-lettu carita, na maja' hubunganna sideppe bola sibawa sideppe bola lainge. Jaji seharusna cuek bawangni ko na accoeki aga-aga rijama, mekko ki, cau' tommi tu matu sideppe bolata.


Rambu Solo merupakang upacara amatengeng tau Toraja, tujuangna untuk mappareng hotmat na antara'i arwahna yaro tau mate lokka ri alam ruh. Yae upacarae biasani na pancaji hiburan tau pole mattaung-taungni. Upacara Rambu Solo maega na anre ongkoso', yanaro yae upacarae rijama mappuleng-uleng, mattaung-taun, bahkan mappulo taungpi purana taue mate. Maegana ongkoso' ripake ri Rambu Solo nasaba' yae upacarae ma'gere' paki bawi ato tedong nayaro de' to na cedde ri pake na maitta to yaro prosesna upacarae. Ma'bere bawi ato tedong lokka ri sajingna engka dua wujudna, mabbere belasungkawa (pa'uaimata) na mapparewe' aga-aga ri arengngi ri sajingna wettunna tuo (tangkean suru').Maittana yae Rambu Solo malai wettu tellu gangkenna pitu esso.


Laptop mancaji sala seddi ala' aggurungna siswa.  Saking egana rupanna laptop makkokkoe,  hampir yamaneng rupanna laptop cocok untuk ripake magguru.  Engka ukkuran RAM na 2 gb, engka 4 gb, engka 8 gb, na engka to 16 gb. Tiap-tiap ukkuran paling mellona na yaro tona masuli' e. Mappada laptop asus 16 gb ram na, hargana 17 juta,  beda siseng pole yaro ri laptop 2 gb mi ram na hargana 3.5 juta. Paling cocok e napake yaro siswae,  elo' to ri pappada parellu na yaro tau elo'e pakei. Misalna ko elo'mi ri pake magguru biasa yamua ro ukkuran 2 na 4 gb cocok siseng ni, tapi ko yaro elo' ripake magguru coding cocok to ko yaro matanre ram na, minimal 4 gb. Iyya' magguru na ma coding ku pake yaro 4 gb, lancar siseng mua, na maitta tomma ri pake nappa cappu cas na.


Mila seddi tau paling de' na lori riasenge olahraga matane', olahraga mappake golo', na olahraga lari. De' na issengi pekkoga batena taue mattimang golo' kasti, apalagi lari de' na engka salai onrong paling marimunrie. Yanaro wettunna senam lantai, liwe' na pojina. Maccai sikap lilin maitta, mullei bangun tidur (sit up), na kayang. Na silongna lainge de' na ullei tahang maitta ko sikap lilin, matanre nilaina ri seddie yae olahraga. Setiap wenni, ma olahragani sikap lilin ri bolana sebelumna lokka matinro, ato sit up ki pa' maloppo bua-buana jaji mello ko makurang-kurang lise'na. Purai mattanding Mila sibawa cikalingna ruane, alena empa mappakala. Yanaro na mancaji olahraga favoritna.


Makkokkoe maegani masyarakat de' na manre nanre nakko ele'i. Roti mani na anre, bisikoi', atau teng mani na kopi na inung sebagai passambe anre ele'. Yaro rotie sibawa tawaroe tarebbu pole ri labbu tawaro. Iyae tawaroe anre pokokna mi tao rioloe, sebagai passambe nanre ato lame. Ne' macanggihni makkokkoe aga-agae, yatopa anre inung ede. Jaji, de' ma gaga salanna nakko roti mi na anre ele' anak-anak e yang penting engka lise' bua-buana. Nasaba' liwa' pentingna yaro anre ele' e, nakko de' na manre ele' taue maega siseng rupanna penyaki' mulle teppai. Jaji yanaro koe waseng aja' mallupai manre ele' sebelutta mappammula majjama-jama ri ele' e.


Majeppu idi' rupa taue engkaki tuo rilebo’na lino rigau engkata mapparellu lao risiagae egana pakkakkasa. Iyaro pakkakkasa maeloe tapake matti riesso rimunri parellu ri pasadia manenni makkokoe. Mammulanna, aja' lalo nasalaiki lampu teppedde yanaritu teppe, selama engkamopi teppe’na seddie tau majeppu de'tu rimaelo mappegau' panggaukeng sala. Maduanna, aja' lalo nasalaiki bujung temetti yanaritu paddisengeng. Makkatellunna, aja' lalo nasalaiki bokong temmawari yaniaritu ammala madeceng. Maeppana', aja' lalo nasaliki pakeang tebburue yanaritu ampe-ampe madeceng. Riasenge ampe-ampe madeceng yanaritu sininna ampe-ampe iya engkae najjellokeng nenniya napogau nabitta, pada-padanna assitulung-tulungeng ripadatta rupatau. Malimanna'. aja' lalo nasalaiki tona-tonangeng magatti yanaritu addampe-dampe lao ripuang Allah ta’ala.


Anak-anak e makkokkoe,  de' na naitai anre-anre berdasarkan anyamengenna atau khasia'na tapi iga bintang iklanna. Engka tuh seddi ri aseng lemonilo,  mie warna maccembulo. Liwa' suli'na tapi bintang iklanna tau pole Korea, tau magaretta, pakkelong, pajjoge',maega ana' dara poji, manassa siseng maega anak dara melli. Mello toh yaro strategi balu'na yaro lemonilo, apa' ko beruntungki wedding ki runtu potona yaro bintang iklangnge sibawa tandatanganna. Jaji biasa liwa' gatti cappu ko engkasi ri pasa' e. Medding to jaji, yaro tau mellie de' ma na anre manengngi. Ba' yaro lemonilo mello ha, apa' baha-bahangna anu makessing maneng, jaji amang mua nakko elokki manre maega.


Mappunnai bisnis rugi tentu tea manengmi taue pineddingi. Tapi' riasenge bisnis engka memeng riasenge seddi kondisi rugi. Mulle faktorna pole saliweng na mulle to pole ri laleng. Faktor pole saliweng pole mappada krisis ekonomi global, tapi' yae masagala mua terjadi. Paling maega terjadi yaro pole ri lalengna bisnista. Tapi' meskipung bisnistarugi, aja' na engka ri menyerah ato putus asa. Idi' punnana haruski moto' berjuang na makkareso tedde supaya bisnista mullesi paineng  untung. Yanaro parelluki idi' sebagai bos ri bisnista mappikkiri tedde nasaba' maega pa'jamata mulle to lenynye assappakeng doi'na ko rugi bisnista. Sappaki langkah untuk patuoi parineng bisnista, na de' na ri tutup ki.


Nyepi mancaji hari rayana umma Hindu, biasana ri paringerrangi ko mattama'ni taung baru saka menuru' kalenderna umma hindue. Tujuanna biasa yae nyepi untu' salai manengi jama-jamang ri linoe lokka meditasi ri lokasi masinoe. Carana jama yae nyepi ko taniaki umma hindu na engkaki ri Bali ato ri Lombok, makkoe. Rimulanna engka riaseng  amati karya, yae artina de' ri ma' jama-jama jamang  fisik, monromi bawang sennang na rijamae yaro urusan rohani mi. Kaduanna ri asengni amati geni, de' ri mappadukku api ato mappatuo lampu na de' to ri mappalumpa hawa nafsu. Katellu, de' ri maccule-cule ato aga-aga mapparennu pada manonton ato jokka-jokka. Maka eppa'na de' ri lokka saliweng bola, monroki ri bolata, merenung na meditasi.


Wettuku biccu engka hp na bapakku, tapi' makkokkoe alena tosi de' gaga hp na. Hp na bapakku biasa riasengni hp Nokia, yaro hp ri pesse-pesse mulle ma telepon na ma sms bawang. Bapakku mappake hp khususna yaro wettue untuk hubungi yaro pinggawa manu'na ko panengi ato engka pabbura na parellu untuk manu' potongna. Na isseng tomma lokka melli pulsa, ma sms, na matelepon yaro wettue, bahkan emmakku de' siseng na isseng ma hp jaji bapakku mi mappake hp. Pajani ma hp wettunna paja to ma piara manu', jaji yaro hp na monromi ri bolae na biasa kupakeni maccule-cule ula'. Mello sisengni sedding maccule ula' ri hp, meski lampuna yaro hp Nokia e maridi empa, ne' mello to pa de' namalomo kennaki riasenge radiasi.


Embaki mebbu minumang kecce, cocok e ri inung nakko pellakessoi. Esi cincau, malomo ri ebbu nappa makurang topa doi' na pake. Pasadia manengni dolo yae baha-bahangna, kopi cappucino, golla kessi, cincau lotong, esi' batu. sibawa wae. Pertama, campuru' memengni yaro cincaue ri wae sebelumnna ri nasu, paccoloki toi golla kessi si sinru loppo. Garui menre' gangkenna makkentala', nakko mawatangni ri garu, palembani lokka ri katoangnge. Nakko makecce' na matedde ni, mulleni tuh ri polo-polo segi eppa. Pato' sikki wae mapella, untuk paccolo kopi. Ko mapellani campuru'ni yaro kopi e, pano' ni yaro cincau e, tambahini esi' batu. Medding ni ri anre.


Acer Aspire Vero mancaji seddi laptop mello untuk linoe, tarebbu pole plastik  PCR na 30 persen rangkana na 50 persen ko keycap. Yae inovasina laptop e mullei nakurangi emisi karbon dioksida (CO2) sekitar 21 persen ribandingkan laptop tarebbu pole plastik padae ukkuranna. Tania bawang yaro, onrongna yae laptop e tarebbu pole 85 bahan mulle ri ebbu paineng. Paling melloe, kemasan na bobbo petunjukna ri uki wi na ri arengi warna mappake tinta tarebbu pole ri kadalle. Bedana yae Acer Aspire Vero na laptop lainge, mulle ri pinedding ko ribukkai yae laptop e. Biasana laptop e engka ri paddekkeki stiker informasi na spesifikasina, tapi yae laptop Acer Aspire Vero informasina ri ebbu mappake metode emboss. Tania bawang yaro, keyboardna liwe' mello'na, urufu' E na R ri pasang tabbale'i jaji ribacani 3R yaro riasenge reduce, reuse, na recycle.


Rugi rilalengna jamai usahana, tentu maega mua tau makkero. Rugi saba'na maega, apalagi ko mapperri-perri eggang manikki rimulanna untuk mabbuka bisnis tanpa pikkiriki memengni aga mulle terjadi matu na aga parellu rijama ko terjadini yaro hal-hal de'e ri harapkangi. Engka maega saba'na yaro bisnista rugi ato gagalki. Seddi, de' na jelas visi misina bisnista padahal yae penting siseng sebagai hal elo' ri tuju ko mappajokkaki bisnis. Dua, de'gaga paddisengenna kelola bisnis, de'gaga pengalamanna apalagi de' na ma'riset. Tellu, makurang paddissengeng kelola doi'. Eppa, minrengki modala' na de' ri rekeng memengni. Lima, yaro lokasi na bisnista de' na strategis. Tipsna yae parelluki bawang pasadia memengni rimulanna aga elo' ri balu, lokasi, modala', na lainge, supaya ko engka matu sala-sala ri isseng pekkoga solusina.


Katupa', biasa ri anre ko esso alleperrengngi. Katupa' uli' na biasa mappake daung bunga na daung kaluku. Tapi, ko mappakeki daung bunga ma bau toh matu jajinna. Jaji yaro ketupa daung bunga e, ri parellu ko elo' ki mattoana nappa makkuwae anreangta. Ko mappakeki daung bunga, ri bage eppa yaro ta seddie daung bunga mancaji dua katupa' matu. Ri ebbu ni yaro daungna gangkenna mabbentu' katupa', mawatang to cedde ri ebbu nasaba' nakko salai haruspi mulangi pole rimulanna. Ko jaji manengni, bissai ni berreta nappa pattamarini bage duanna yaro katupa' e. Nasuni, paling lama seddi jam. Ko mabbauni, elo' ni tuh di pe'. Mancaji sih katupa'.


Biasaki mitai master chef ri televisie, itani siaga jagonna maneng pesertana mannasu magatti na de' na isseng baha'-bahang aga ri sadiangi ri jurina sebelumna. Jaji koe elo' ku bahas yaro mancajie juri lomba nasu-nasu, pada chef Arnold na chef juna. Macca maneng mabbicara, na isseng keda de' na matasa yaro, na isseng to pakkega mellona ko elo' ki palenne i aga cocok. Mancaji juri lomba nasu-nasu, haruspi taue punna pengalamang maega, massikola matanre', sibawa paling penting haruspi sangi' mannasu. Yaro jurie na isseng maneng to piso-piso aga cocok  ri pake ko engka elo' ri pisoi, na idi' ribolata ta seddi mi piso ri pake jama manengi nasu-nasuta. Pentingna ri isseng maneng yaro pisoe, supaya de' na assala-salang annasungetta.


Bemor ato bentor, aseng lampe'na riaseng becak motoro'. Yae kendaaraan umumnge merupakang modifikasi pole becak na motoro', sibawa na tambai dua onrong tudang untuk penumpang riolota. Pappinedding mappake bentoro' mappada mua ko becak ri tonangi. Tapi' ko bentoro' lebbi magatti ki lettu daripada becak, nasaba engka bensin ripake ri motoro'e. Ri kampongku de'na gaga tau ma'becak, lebbi maega tau na sambei jama-jamangna lokka mancaji pa'bentor. De' tona na masessa ma'goyang ko engka laleng mattuppu. Bentor paling mariolo pole ri Gorontalo, mallebba'i lokka ri Makassar. Ko ri Kendari lebbi naissengi taue bentor sebagai bemor. Cocok ladde ri pake bentor mappasa, apalagi ko maega barangta ri tiwi', ri taroni riolota, pa' maloang siseng kero onrong kosong.


Diwenni, elo' i Mila manre beppa tapi degaga bahang ri bolana kecuali utti cilalona pura tu'bang. Siseng mebbui sanggara' peppe, alena. Naitai ri awa bolana engka tassala pole seppe na cedde, jaji yanaro na pake. Na bukkai riolo uli'na, maddadi empi nasaba malolo mupa, nappa na remmei ri wae engkae pejjena. Na sanggara' ni menre, gangkenna ma cella-cella, patettinni. Na peppe'ni Mila pake palu'-palungeng, lapiki cedde plastik. Nappa na sanggara' si menre gangkenna matojo. Matasa' ni sanggara peppena Mila, sadiani na anre tapi de' gagapa ladangna jaji kecapmi, ladang marica, na lemo na pake. Manyameng to na anre, massau toni cinnana.


Alam na poji siseng manre riasenge sanggara utti. Tiap minggu pasti manrei sanggara utti ri ebbukan ri indo'na. Lokkana monro mabela pa' makkuliani, na sappani sanggara utti untuk na anre ko tangassoi. Maega mua utti ri balu ri sideppe'na kos na, tapi' de' gaga tau mabbalu sanggara utti. Tappa alena mebbu sanggara utti untuk alena na nabalu' toni sibawai silong kamara'na. Esso Aseneng gangkenna Jumat mabbalui sanggara utti ko lisu pole makkulia, pa' maega akkero mahasiswa lokka makkulia. Siminggu ittana na rekeng-rekeng untung mui mabbalu sanggara utti Alam. Naseddingi pammula bosan taue manre sanggara utti, jaji na ellei ta seddi esso nappasi mebbu nappa ma'balu sanggara utti.


Engka seddi olahraga senam, riasenge luppe cekkeng, yae olahraga malomo siseng rijama nasaba' seddi mi gerakan ri pake na mulle ri jama manna de'gaga musik ato marekengki. Parellu maki bawang cekkeng na yaro tumit ajeta de' na kennai lantaie alias ma'jinjitki, nappani pakedoi jaritta untuk luppe menre, na haruski tegak ko luppeni matu. Pura yaro, rijamani makkuling-kuling pole rimulanna, mello siseng rijama bikka tellu pulo ri kacicengki jamai luppe cekkeng. Mullei na tunu gangkenna 100 kalorita ko sangi' ri jamai. Luppe cekkeng engka to maega manfaatna, mullei na jaga keseimbanganna aleta, najagai lessinna bukuta, na pamelloki lenturna aleta. Mariki jamai yae olahraga de' namappake ongkoso', tapi' manfaatna de' na cedde.


Esi' kerim, anre mello ko mapella essoe mappassau dekka. Ri Sulawesi maega jenisna esi' kerim pada esi' tontong, esi' kattang pake karoppo ato roti,  na esi' putara. Tapi ko mabbicaraki attarong manre esi' kerim makessing yanaro ri aseng  Nom Nom Ice Cream Cafe ri Ujung Pandang. Akkoro maega rupanna pabbau'na mancaji lain to rasana, pada sanggara utti esi' kerim pokokna engka bua-bua na. Menuru' ku iya', mello ladde lokka kero apa macawe' topa pole ri kotae, apalagi masempo hargana esi' kerim na mulaimi seppulo lima sebbu seddi. Meskipung maegani rupanna esi' kerim, yaro maittae tettei malebbi rasanna pada esi' kattang.


Tenis meja ato pingpong riasengni olahraga mappeppe bola ringeng ato pimpong riase'na meja mappake raket riasenge bet. Ri seddie tenis meja, mappake dua ato eppa paccule, na acculengna engka pa'batasna net. Makkoe carana maccule tenis meja yaro acculeng tunggal, ato duami taunna. Seddi, ko engka bola mate maka yaro seddi poin na. Dua, pa'servisna ri sambei ko narapi'si kelipatan dua poin na. Tellu, pa'servisna bebaski tega elo' natuju ko naserviski golo' pingpongna. Eppa, yaro acculenge ato set ri pajai nakko pacculena narapi 11 poinna, na menangi ko bekka tellu ato eppai menang ta' seddie acculeng. Lima, ko mappadai poinna paccule ato riaseng seri, ripajaini tenis mejae ko engkana selisihna dua, mappada 15-13, 18-16.


Bergabung ri laleng komunitas gereja mulle jaji langkah loppo ri laleng tuona taue. Entah elo'ki rewe' beribadah ri gereja ato nappata elo' mappammula, missengi tata cara ibadah ri laleng gereja tertentu na aga-aga parellu rijama mello siseng supaya malomoni jalani. Bagean pertama parellu ri aggurui yaro mappileki gereja, sappa'ki gereja ri cedde bolata, sappa'ki informasi tentang aga parellu rijama, aja' ri matau' missengi komunitas biccu ri lingkunganta, na cobaki beribadah makkuling-kuling sebelumta putuskangi. Bagean dua maccoe'ki ibadah pertama, lokkaki ri gereja sibawa pikkiran tabbukka, mammodeki sepantasna, olli'ki silong, cobaki mabbicara sibawa jamaah lainge, perhatikangi na coba accoeri aga najama tau lainge, na amati aga ri pappineddingta pura ibadah akkero ri gerejae.


Massidekka mancaji paling maega angke na ko ri jamai. Yae malomo mawatang ri jama, nasaba' tau-tau engkae mi masagena na ikhlas mulle jamai mabbere ri tau laingnge. Manfaat sidekka nomoro seddi riasengni untuk mappaccing aleta, maksudna yamaneng ro rota' ta pada dosa ri hapuski, jaji pahala ta mani monro. Manfaat laingna sidekka ri selleng e, engka untuk tola' bala', pallawa musibah na ja', sibawa na paggandai pahalata puang ta. Massidekka maega to asengna engka sidekka subuh, sidekka Jumat, sidekka jariyah manna mateki tettemi runtuki pahala, sidekka sobbu-sobbu, na sidekka ko ri sideppe bolata. Engka berupa doi', na engka to berupa aga-aga. Idi' mani tegae elo' ri pilei ri jama.


Makkunrai adalah gender paling maega nakenna riasenge stres. Ri makkunrai engka perubahan kadar hormon, mappada estrogen na progesteron, mulle pengaruhi bageanna sistem saraf engkae kontakna sibawa suasana atingna makkunraie. Yanae mancaji risiko tanrena gangguan kesehatan mental, termasuk depresi lokka ri makkunrai. Meski sebenarna stres normal, ko yaro keadaange mulleki kontrolki. Tapi' pekkogani yaro tau engkae masa laluna. Mappada ri pelleng Korea, emmakna mate na buno alena nasaba' streski mitai bapakna selingkuh, maga na bottingi yae matu yae anak e, lakkaingna selingkuh toi. Stres i biasa, na alena si stres to makkokkoe. Carana palenynye' stresna yaro na salai lakkaingna. Misseng toi saba'na stresna, mulle mancaji laleng messu pole akkero ri stres e.


Engka seddi ustadz gaul na poji anak mudae riolo romai, ri aseng uje. Aseng lengkapna Ustadz Jefri Al Buchorii, macca makkelong nasaba' mamello saddanna. Kecintaanna mappake motoro', narapi' i mammotoro na kecelakaan gankenna mate ri taung 2013. Yaro wettue mammotoro'i subuh-subuh nappa matei nataro kecelakaan. Yae ustadz e, maega to kelongna mamello, kelong tentang islami. Maega tau poji yae ustadz uje, tania bawang anak muda, bahkan tomatoa jaji yanaro sangi' lokkai maccerama na kalilingi Indonesia. Sebetulna, riolo purai mancaji pecandu narkoba, tapi' tobatki pole yaro ri abiasan ja' na mancajini paccerama. Paccerama paling terkenal yaro wettue, nalori to mancaji juri ri acara lomba paccerama.


Maega tau de' na cocok minung wae kemasang sibawa wae de' napura nasu. Jaji engka si riaseng dispenser mappakecce engka to mappapella wae, baling to ni kero matasa wae. Padahal biasa,  taue mannasu wae pakepa dapo' ri nasu gangkenna rede. Na aseng tomatoa riolo, pimmali minung wae pella ko de na rede. Jaji yanaro maega ema tau minung wae nasu, na nasu tommi yaro wae na mappake komporo ato dapo. Nasaba' ri issengni tau rioloe, tea siseng salai yaro pimmalinna. Engka to decengna ala' dispenser e, de' na ri mappake kulkas ko elo' ki minung wae kecce ri pacucu' bawangmi, pada to ko elo' ki minung teng ri taromi bawang kaca ta nappa palari wae na.


Food blogger mappamudai taue mappile anre elo na anre ato na nasu makkokkoe. Mappada hal na ko lokkaki ri pabbalu maegae na balu aga-aga wedding ki cek dolo ri Instagram na aga-aga kero taruki, si bawa iga-iga na tau pole kero manre. Biasa to ko elo'ki lokka lao si runtu' silo-silota massappa ki dolo ri internet e tegae mello lokasi ko maegaki lokka, sibawaki silotta, ato sibawaki tomatoatta. Mello ladde ko mabbacaki, jaji biasa ko monro maki ri bolae, de' ri isseng keda aga si elo' ri nasu, pasti massappa sikki rekomendasi akkero ri internet, gangkenna runtuki pas e. Akkero pasti maega taruki resep annasung, menurutku mello siseng yae jamang e, maccoba ki segala macang anre na restoran.


Siningna beppa sanggara' degaga kalai sanggara' utti. Ko engka tau makkutana  beppa sanggara' aga pura mu anre ri tuonu ri linoe, pasti makkedai maneng sanggara' utti. Fenomenana yae sanggara' uttie, mammulai pole ri bentukna passapu'na khusuna yaro tau Sulawesi mebbuki cobe'-cobe' ko manrei sanggara'. De' na yamaneng uttie wedding ri ebbu sanggara', saisa' mi. Contona pada utti manurung, utti te'ne, utti panasa liwa' cocokna ri ebbu sanggara' utti nasaba' de' na maddekke passapu'na matu ri minynyak e. Laing to yae utti manu'-manu' untuk pappanre manu'-manu', utti ambong untuk ri ebbu pisang ijo, utti tanru' cocok ri tunu nasaba' ko yae maneng de' na elo' maddekke labbue ko ri sanggara' i. Jaji haruski missengngi agunanna utti, tegae cocok untuk ri sanggara'.


Nabilah mappunnai hobbi ri asenge ma'gambar. Gambara'na yaro mappadae karakter anime. Biasai ma'gambar ri bobbo'na ato ri hp na. Ma'gambar ko ri itai liwe' lomona, tapi ko rijamani mawatang siseng. Ma'gambar maega to manfaatna, mulleki ekspresikan emosita, mancajini kreatif, nalatih konsentrasita, mappasabbara, sibawa mappakurang riasenge stres. Yanaro Nabilah esso-essona ma'gambara ri hp na. Mappakei hp gambara' online, na engka to pensil untuk ma'gambarna. Hasil gambarna biasa na postingni lokka ri Twitterna. Ko ma'gambarni tuh ri hp na, ma'putara toni musik, jaji lebbi konsentrasi nasedding ma'gambar. Yamaneng gambarna mello ri ita, meskipung Nabila de' na pede sibawa gambarna, padahal tau laing mitai mello siseng.


Lokka melli laptop baru malomo mawatang, apalagi ko idi' makurange dana ta. Makkoe hal parellu ri perhatikan ko elo'ki melli laptop baru. Seddi, perhatikangi CPU na, yae paling penting nasaba' ri asengi otakna laptop, ko matanre angka na matanre to tu hargana. Dua, paressai sistem operasi aga napake, nasaba' tiap sistem operasi beda-beda cara pakena. Tellu, paressai onrong attarona RAM na HDD ato SSD, ko elo'ki maloang ato maloppoe pasadia ki doi' maega, tapi' pasti mello siseng ripake yaro laptop maloange onrongna. Eppa, baterai na issengi keda siaga ittana mulle tahang ko pura ri cas. Lima, keyboard mallua e ato de' parellu to. Enneng, cek toi kamerana, apalagi ko idi' elo' pakei magguru online parelluki kamera laptop macakkae. Tentuna yamaneng yae ri pasessa sesuai sibawa aga ri eloki na ri parellu.


Mattaneng pong kajung, mancaji abiasanna om Naing ri pasae. Setiap ele' i, lokkani ri dare' na lele manengi pong kajunna yaro macoa e untu' nabalu ri pasa'e. Yae essoe na rapi' i pasa' kessi, tega yaro pasa' e ri tengngai monro, jaji maega elo' nati pong kaju lokka. Maele' ni lokka ri dare'na purana taue massampajang subuh. Na olli toni bainena, sibawa ana'na untu' balingi mallele kaju. De' to na llupai tiwi' karanjeng maloppoe supaya mullei na lele maneng yaro weddinge ri nasu kaju. Akkero malleleni kaju paria, tusu' bulo, kangkong, daung lame aju, dau' bue, na bua-bue. Pura maneng na lele, lisu ni bolana ri tette sitengana pitu untu' sio' manengi kajunna untu' na balu. Engka dua sebbu gangkenna lima sebbu, tette pitu laoni ri pasae na gandeng balu'-balu' na.


Tau rioloe anak sikolae, selain Facebook pasti engka maneng akun BBM na. BBM sala seddi aplikasi engkae ri hp Blackberry. Blackberry merupakang sala seddi hp seluler mulle ma kirim e-mail, ma talipong, sms, maccule-cule ri internet, na lainge. Yae sala seddi hp cukup canggih yaro wettue apalagi untuk parellu fashion na taue. Mulle ma poto-poto na mello topa kamerana ri banding yamaneng hp engka pesse-pesse na lainge. Blackberry elo' mappada Iphone makkokkoe, maega tau mappake Blacberry yaro maega-egae cedde doi'na. Hp Blackberry pole ri perusahaan Blacberry LTD na mattama ko ri Indonesia ri taung 2004 na maega anana' ri Indonesia poji.


Rugi bisnista pasti tea manengmi taue alami, tapi' ko rugi tongengki makkoe carana parellu rijama. Seddi, evaluasiki jama-jamangta, ko rugiki ri uleng sebelumna na rugi sikki ri uleng selanjutna, evaluasiki untuk atasi yae masalae. Ko rugi bisnista pasti engka saba'na na kadang yaro saba'na de' na kaitang. Mulleki pammula evaluasi pole ri sistem ma'jama, kualitas produk ato jasa ta, gangkenna doi'. Dua, padecengi sistem bisnista, mulleki sappa sistem bisnis yaro barue supaya lebbi efektif ki, nasaba' ko rugiki pasti engkani sala-sala ri sistem bisnista. Tellu, padecengi toi sistem addoikengna bisnista. Eppa, jamai riasenge barubah, ko elo'ki salama' pole rugi haruski barubah, aja' ri bertahan sibawa sistem bisnis mappada. Lima, yakinni bawang keda mulle mua rewe' parineng bisnista, aja' ri allupai millau tulung sibawa tau laing.


Sebagai pangngajara' harus toi engka laptop nakatenni. Laptop napake mappaguru,  mebbu aggurung, na jama manengi tugasna. Tiwi' lokka ri assikolae laptop nappa ri tiwi' si lisu, marompa siseng apalagi yaro matane'. Mebbui materi ri bolana, matu' na pagguruangni muridna ri sikolae,  cocok siseng ko laptop napake gurue yaro maringenge. Engka laptop tane'na makurang pole ri 2 kg na mello siseng tomma ri pake ko mappaguru. Daripada tiwi' laptop tane' esso-esso ato  ri taroi laptopta ri sikolae, engka matu' tallolang ato engka parelluta ribolae, na de' ri tiwi' i lisu. Laptop memeng makkiguna,  apalagi yaro gurue na siswae. Ko ri tiwi' esso-esso, menurutku lebbi mello ko ripake yaro makurange tane'na, na de'na ri mattase' loppo lokka ri sikolatta.


Mattaneng-taneng merupakang kegiatan mola lahan yaro carana mattaneng bibi ri runtu'e pole biji ato batu, batangna tanengen e, lame na mulle to cangkok gangkenna menghasilkan bunga ato bua-bua mulle ripanen. Mattaneng-taneng mancaji seddi jama-jamang paling maega najama tau kamponge. Mattaneng ri kampong mullei menghasilkan lebbi mello taneng-taneng, nasaba' maloang lahan na tana subur sibawa maega pupuk kompos. Mattaneng untuk aleta paling mamello mappada yaro Mustafa mattanengi ase untuk alena tommi. Berre masuli' siseng, yanaro wettuna ri areng galung ri nenena ya matterruna najama gangkenna makkokkoe, yae jama tetapna. Meski kadang mattaneng ase na loriki gagal panen, Mustafa ahli sisengni, maega toni naisseng strategi mello na mello to appele'na gaba na runtu'e.


Indonesia ri issengi sebagai seddi negara julukanna agraris. Agraris artina negara mulle mattaneng maega rupa-rupanna tanengen. Tapi' iga sangka jumlah pattaneng ri Indonesia no' i tiap taung. Maegana tomatoata riolo profesina sebagai petani, na mancajiki passikola matanre ma'jamae ri perusahaan na ripaseng ri tomatoatta untuk de' ri mancaji petani mappadae alena. Makkokkoe, maegani salai profesi petani, khususna idi' kaum maloloe mappadae harapanna tomatoatta biasae. Lebbi ri pilei mancaji PNS na karyawan ri perusahaan daripada maggalung lanjutkangi usahana tomatoata. Krisis sisengni petani ri Indonesia. Aja'na ri mancaji petani tongeng, pajaji ni yae petani jama-jamang sampingatta na mulleki jamai yaro jama-jamang na lorangki tomatoatta sibawa mulleki lanjutkangi jama-jamangna tomatoatta.


Bisnis pole ri bolae mello ladde untuk mattamba apolengeng doi', tapi agana cocok ri balu. Yaro bisnis de' gagae matena mello siseng, Mappada bisnis ma'balu rupa-rupanna cemilang, bukka warung sambako nasaba' yae parelluna taue esso-esso, jasa laundry pa' taue pasti engka pakean rota'na esso-esso, jasa bissa motoro' ato oto, pertamini, catering, na lainge. Maega mua usaha sebenarna mello ladde ri jama ri bolata, apalagi yae denre ri parellu ri esso-essota. Cocok ki bangungi yae usahae ko de'pa gaga ri sideppeta usaha makkero. Ne sebenarna, usaha agapun ri jama, parelluki mingngerrangi ko yamaneng usaha sukseski ko mattongeng-tongengki jamai na sa'bara'ki untuk tette coba hal baru.


Mattaneng tania bawang mulle ri galunge, tapi mulle tomma riolo bolae yang penting engka tana na engka to pella kesso kennai yaro taneng-tanengta. Mariati pura mattaneng arelle ri galungna cedde bolana. Maega ala'-ala' maddare ribolana na pakengka pole romai riolo, mappada kandao untuk poloi aru', subbe, bingkung, na pakkali. Yamaneng yae ala'-ala' e ri parellu siseng ko elo'ki maddare' na maloang onrongta mappada galung. Meski makkunrai, malessi siseng Mariati mabbingkung cakkaki manengi yaro aru' na pasuburki tanana galunge sebelumna mulle ri tanengi arelle. Tiap ele' lokkai ri galunge tette pitu sambil mattajengni pa'balu bale untuk na tiwi' lisu pingngajai. Nappa lisusi parineng akkero ko purai lohoro'. Produktif siseng Mariati, yanaro masagala engka kennai lasa, pa' sangi'na kedo sibawa nakenna pella kesso uli'na.